
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1154 

19 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής για την Γνωμοδοτική Επιτροπή 
των προτάσεων που έχουν υποβληθεί στο πλαίσιο 
της πρόσκλησης 93 του Μέτρου 4.2 «Ανάπτυξη 

Υποδομών Δικτύων Τοπικής Πρόσβασης». 1 

Χορήγηση προκαταβολής επιδόματος ανεργίας 
στους απασχολούμενους σε ξενοδοχειακές, τουρι¬ 
στικές ή επισιτιστικές επιχειρήσεις που λειτουρ¬ 
γούν εποχιακά. 2 

Έγκριση Κανονισμού Οργανωτικής Διάρθρωσης και 
Λειτουργίας των Υπηρεσιών του Οργανισμού Γε¬ 
ωργικών Ασφαλίσεων (ΕΛ.Γ.Α.) - Ν.Π.Ι.Δ. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. 1057501/ 
3425/0001 Γ/10.6.2005 κοινή υπουργική απόφαση 
του Υπουργού Οικονομίας και Οικονομικών και του 
Υφυπουργού Εσωτερικών, Δημόσιας Διοίκησης και 
Αποκέντρωσης. 4 


ΑΠΟΦΑΣΕΙ Σ 

Αριθ. 7643-Δ/Φ54 (1) 

Καθορισμός αμοιβής για την Γ νωμοδοτική Επιτροπή των 
προτάσεων που έχουν υποβληθεί στο πλαίσιο της πρό¬ 
σκλησης 93 του Μέτρου 4.2 «Ανάπτυξη Υποδομών Δι¬ 
κτύων Τοπικής Πρόσβασης». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον ν. 2860/2000 (ΦΕΚ251 Α/14.11.2000) «Διαχείριση, 
Παρακολούθηση, Έλεγχος Κοινοτικού Πλαισίου Στήρι¬ 
ξης και άλλες διατάξεις», όπως τροποποιήθηκε με τον 
ν.3193/2003 (ΦΕΚ 266Α/20.11.2003) «Κανόνες τιμολόγη¬ 
σης, ρυθμίσεις Φ.Π.Α., ηλεκτρονικών υπηρεσιών και άλ¬ 
λες διατάξεις». 

2. Τον ν. 3205/2003 (ΦΕΚ 297Α/23.12.2003) άρθρο 17 
«Μισθολογικές ρυθμίσεις λειτουργών και υπαλλήλων του 
Δημοσίου ΝΠΔΔ και ΟΤΕ, μονίμων στελεχών των Ενό¬ 


πλων Δυνάμεων και αντίστοιχων της Ελληνικής Αστυνο¬ 
μίας του Πυροσβεστικού και λιμενικού Σώματος και άλλες 
συναφείς Διατάξεις». 

3. Τοπ.δ. 81/21.3.2002 (ΦΕΚ57/Τ.Α/21.3.2002) περί συγ¬ 
χώνευσης των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών. 

4. Του π.δ. 4/2002 «Εκτέλεση ενεργειών Τεχνικής Βοή¬ 
θειας - Στήριξης και διαχείρισης των αντίστοιχων πόρων». 

5. Την υπ’ αριθμ. 41637/ΔΙΟΕ 769 (ΦΕΚ 1502/Β/ 
8.12.2000), κοινή υπουργική απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας και Οικονομικών (ΚΥΑ) «Σύσταση Ει¬ 
δικής Γ ραμματείας για την Κοινωνία της Πληροφορίας και 
Ειδικής Υπηρεσίας Διαχείρισης του ΕΠ «ΚτΠ», όπως ισχύ¬ 
ει. 

6. Την υπ’ αριθμ. 16421/340/5.4.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών για τον διορισμό του Ειδικού Γραμματέα (αρ. 
ΦΕΚ 101 Γ/6.4.2004). 

7. Την με αρ. Ε (2001) 551,14/03/2001 απόφαση της Επι¬ 
τροπής των Ευρωπαϊκών Κοινοτήτων, για την έγκριση του 
Επιχειρησιακού Προγράμματος «Κοινωνίατης Πληροφο¬ 
ρίας» το οποίο εντάσσεται στο Κοινοτικό Πλαίσιο Στήρι¬ 
ξης για τις κοινοτικές διαρθρωτικές παρεμβάσεις στις πε¬ 
ριφέρειες του στόχου αριθ. 1 στην Ελλάδα, 0012000/ΘΒ/ 
16/1/ΡΟ/023, όπως τροποποιήθηκε με την υπ’ αριθμ. Ε 
(2004) 5868, 29.12.2004 απόφαση της Επιτροπής. 

8. Το Συμπλήρωμα Προγραμματισμού όπως αυτό εγκρί- 
θηκεστην 4η Επιτροπή Παρακολούθησης του Ε.Π. «ΚτΠ» 
στις 18.11.2004. 

9. Την υπ’ αριθμ. 9573/ΕΥΣΑΑΠ 178/11.3.2005 απόφαση 
του Υφυπουργού Οικονομίας και Οικονομικών έγκρισης 
του ετήσιου προγράμματος Τεχνικής Βοήθειας της ΕΥΔ 
ΕΠ «ΚτΠ» για το έτος 2005. 

10. Την υπ’ αριθμ. 11337/ΔΙ01604/29.3.2005 απόφαση 
του Υπουργείου Οικονομίας και Οικονομικών για την κα¬ 
τανομή χρηματοδότησης του έργου 2002ΣΕ01930002. 

11. Τις ανάγκες της Υπηρεσίας για την Εφαρμογήτου Ε.Π. 
«Κοινωνίατης Πληροφορίας» (άρθρο 1 παρ. 2, π.δ. 4/2002). 

12. Την υπ’ αριθμ 8296-Δ/Φ54/31.8.2004 απόφαση του 
Ειδικού Γ ραμματέα για την Κοινωνία της Πληροφορίας 
για την «Σύσταση Γνωμοδοτικής Επιτροπής για γνωμοδο¬ 
τήσεις επίτων προτάσεων που έχουν υποβληθεί στο πλαί¬ 
σιο της πρόσκλησης 93 του Μέτρου 4.2 «Ανάπτυξη Υπο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δομών Δικτύων Τοπικής Πρόσβασης» (ΦΕΚ 1421Β/ 
16.9.2004) και την υπ’ αριθμ. 188-Δ/Φ54/13.1.2005 (ΦΕΚ 
94Β/27.1.2005) απόφαση του Υπουργού Οικονομίας και 
Οικονομικών για την τροποποίησης αυτής. 

13. Τα 44 πρακτικά της Γνωμοδοτικής Επιτροπής από 
18.9.2004 έως 12.3.2005. 

14. Το από 21.6.2005 σημείωμα του Προέδρου της Επι¬ 
τροπής για την ολοκλήρωση του έργου της εν λόγω επι¬ 
τροπής και την υποβολή των πρακτικών στην Υπηρεσία, 
αποφασίζουμε: 

Τον καθορισμό της αμοιβής των μελών της «Γνωμοδοτι- 
κής Επιτροπής για γνωμοδοτήσεις επί των προτάσεων 
που έχουν υποβληθεί στο πλαίσιο της πρόσκλησης 93 του 
Μέτρου 4.2». 

Η αποζημίωση ανέρχεται στα σαράντα ένα ευρώ καιτριά- 
ντα λεπτά (41,30 €) ανά συνεδρίαση, σύμφωνα με το άρ¬ 
θρο 17, παρ. 2β,του ν. 3205/2003 (ΦΕΚ 297Α/23.12.2003). 

Αναλυτικά, οι αμοιβές ανά μέλος υπολογίζονται ως 
εξής: 

1. Βαφειάδης Αβέρκιος, 44 συνεδριάσεις χ 41,3 = 

1.817,20 € 

2. Μιχαλακόπουλος Βασίλειος, 42 συνεδριάσεις χ 41,3= 
1.734,60 € 

3. Βαρούτας Δημήτρης, 44 συνεδριάσεις χ 41,3 = 

1.817,20 € 

4. Δουληγέρης Χρήστος, 44 συνεδριάσεις χ 41,3 = 

1.817,20 € 

5. Καλόξυλος Αλέκος, 44 συνεδριάσεις χ 41,3 = 

1.817,20 € 

6. Μερεκούλιας Βασίλειος, 40 συνεδριάσεις χ 41,3 = 
1.652,00 € 

7. Σαρτζετάκης Στέλιος, 44 συνεδριάσεις χ 41,3 = 

1.817,20 € 

8. Σεβαστή Αφροδίτη, 44 συνεδριάσεις χ 41,3 = 

1.817,20 € 

9. Καραλιώτας Αναστάσιος, 44 συνεδριάσεις χ 41,3 = 

1.817,20 € 

10. Τσινάκος Αύγουστος, 44 συνεδριάσεις χ 41,3 = 

1.817,20 € 

11. Τζουνάκης Παναγιώτης, 42 συνεδριάσεις χ 41,3 = 
1.734,60 € 

12. Λαίτσου Ελένη, 44 συνεδριάσεις χ41,3 = 1.817,20 € 

13. Φραγκιαδάκης Ιωάννης, 43 συνεδριάσεις χ 41,3 = 
1.775,90 € 

14. Σκοπούλης Ιωάννης, 2 συνεδριάσεις χ 41,3 = 82,60 € 

15. ΣπύρουΘωμάς,41 συνεδριάσειςχ41,3 = 1.693,30 € 

16. Οικονομίδης Κωνσταντίνος, 44 συνεδριάσεις χ 41,3 
= 1.817,20 € 

17. Λαμπροπούλου Ευαγγελία, 40 συνεδριάσεις χ 41,3 
= 1.652,00 € 

18. Ανδρικοπούλου Φωτεινή, 43 συνεδριάσεις χ 41,3 = 
1.775,90 € 

Συνολικά το κόστος της Γνωμοδοτικής Επιτροπής 
ανέρχεται στο ποσό των τριάντα χιλιάδων, διακοσίων 
εβδομήντα δύο ευρώ και ενενήντα λεπτών (30.272,90 
€ ). 

Η δαπάνη θα βαρύνει τις πιστώσεις του έργου 
2002ΣΕ01930002, ενταγμένου στη ΣΑΕ 019/3 του ΠΔΕ 
2005, και συγκεκριμένα την κατηγορία Δ1-Αμοιβή Ομά¬ 
δων Εργασίας και Επιτροπών, του Υποπρογράμματος Β' 
του εγκεκριμένου ετήσιου προγράμματος Τεχνικής Βοή¬ 
θειας της ΕΥΔ ΕΠ "ΚτΠ" για το έτος 2005. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 31206 (2) 

Χορήγηση προκαταβολής επιδόματος ανεργίας στους 
απασχολούμενους σε ξενοδοχειακές, τουριστικές ή 
επισιτιστικές επιχειρήσεις που λειτουργούν εποχιακά. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα του άρθρου πρώτου του 
π.δ. 63/2005 ΦΕΚ Α-98. 

2. Τις διατάξεις του άρθρου 6 του π.δ.368/1989 «Οργα¬ 
νισμός του Υπουργείου Εργασίας» (ΦΕΚ163/Α/16.6.1998). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969). 

4. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

5. Τις διατάξεις του άρθρου 3 του ν.3302/2004 (ΦΕΚ 
267/Α72004). 

6. Την υπ’ αριθμ. 1739/14.6.2005 απόφαση του Δ.Σ. του 
ΟΑΕΔ (αριθμ. συνεδρίασης 30/14.6.2005) που μας υπο¬ 
βλήθηκε με το υπ’αριθμ. Β120434/17.6.2005 έγγραφό του. 

7. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται επιπλέον δαπάνη 
σε βάρος του Κρατικού Προϋπολογισμού και ως εκ τού¬ 
του δεν εμπίπτει στις διατάξεις της παρ. 3 του άρθρου 22 
του ν. 2362/1995, αποφασίζουμε: 

Καθορίζουμε τη διαδικασία, τις προϋποθέσεις, τοντρό- 
πο και κάθε λεπτομέρεια χορήγησης προκαταβολής επι¬ 
δόματος ανεργίας στους απασχολούμενους σε ξενοδο¬ 
χειακές, τουριστικές ή επισιτιστικές επιχειρήσεις που λει¬ 
τουργούν εποχιακά, ως εξής: 

1. Δικαιούχοι της προκαταβολής είναι οι ασφαλισμένοι 
οι οποίοι: 

α) Απασχολούνται σε ξενοδοχειακές, τουριστικές ή επι¬ 
σιτιστικές επιχειρήσεις που θεωρούνται εποχιακές, σύμ¬ 
φωνα με τις διατάξεις του άρθρου 24 του ν. 1836/1989, 
όπως ισχύουν, 

β) Έχει λυθεί ή λήξει η σύμβαση εργασίας τους κατά το 
χρονικό διάστημα από 1η Σεπτεμβρίου μέχρι 30 Νοεμβρί¬ 
ου έκαστου ημερολογιακού έτους, 

γ) Καταθέτουν μαζί με την αίτηση τα απαιτούμενα για 
την επιδότησή τους δικαιολογητικά. 

Δεν δικαιούνται την προκαταβολή της παραγράφου 2 
του άρθρου 3 του ν.3302/2004: 

αα) οι ασφαλισμένοι οι οποίοι δεν πληρούν τις προϋπο¬ 
θέσεις επιδότησης λόγω ανεργίας, όπως προκύπτει από 
αιτιολογημένη απόφαση του Προϊσταμένου της αρμό¬ 
διας Υπηρεσίας του Ο. Α.Ε.Δ., η οποία κοινοποιείται στον 
ασφαλισμένο. 

ββ) όσοι δεν επιθυμούν με δήλωση τους να λάβουν την 
προκαταβολή. Η σχετική δήλωση του ασφαλισμένου ανα- 
φέρεται επί του εντύπου της αίτησης-δήλωσης τακτικής 
επιδότησης ανεργίας. 

2. Αρμόδια Υπηρεσία για τη χορήγηση της προκαταβο¬ 
λής είναι η κατά τόπο αρμόδια για την τακτική επιδότηση 
του ανέργου Υπηρεσία του Ο.Α.Ε.Δ. 

3. Το ύψος της προκαταβολής ανέρχεται σε δύο (2) βα¬ 
σικά μηνιαία επιδόματα ανεργίας, όπως αυτά ισχύουν κα¬ 
τά το χρόνο χορήγησης της προκαταβολής. 

4. Το ποσό της προκαταβολής χορηγείται στο δικαιούχο, 
μετά την υποβολή της αίτησης για επιδότηση ανεργίας, με 
«εντολή πληρωμής» προςτο κατάστημα της Τ ράπεζας με το 
οποίο συνεργάζεται η συγκεκριμένη Υπηρεσία του Ο.Α.Ε.Δ. 

5. Η προκαταβολή της απόφασης αυτής συμψηφίζεται, 
σε κάθε περίπτωση, εξ ολοκλήρου με την καταβολή των 
αμέσως δύο (2) επόμενων μηνιαίων επιδομάτων ανεργίας 
που δικαιούται ο άνεργος. Στην περίπτωση όπου κατά την 
έκδοση της απόφασης επιδότησης διαπιστωθεί ότι ο ασφα¬ 
λισμένος δεν θεμελιώνει δικαίωμα τακτικής επιδότησης 
ανεργίας, ενώ έχει εισπράξει την προκαταβολή, υποχρεού- 
ται να επιστρέφει εφάπαξ στον Οργανισμό το ποσό που ει- 
σέπραξε αχρεωστήτως. Σε περίπτωση αναστολής της επι¬ 
δότησης, για οποιονδήποτε λόγο, και εφόσον παραμένει 
χρέος από τη χορηγηθείσα προκαταβολή, αυτό θα συμψη¬ 
φίζεται με μελλοντική επιδότηση ανεργίας του οφειλέτη. 

6. Η δαπάνη που προκαλείταιαπότις διατάξεις της από¬ 
φασης αυτής δεν επιβαρύνει επιπρόσθετα το λογαρια¬ 
σμό ανεργίας (ΚΑΕ 0651). 

7. Η ισχύς της απόφασης αυτής αρχίζει από την ημερο¬ 
μηνία δημοσίευσήςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2005 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αριθ. 282599 (3) 

Έγκριση Κανονισμού Οργανωτικής Διάρθρωσης και Λει¬ 
τουργίας των Υπηρεσιών του Οργανισμού Γεωργικών 
Ασφαλίσεων (ΕΛ.Γ.Α.) - Ν.Π.Ι.Δ.. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 8 παρ. 2περ. α', 12περ. γ', 13 παρ.2 και 
14 παρ.15 του ν. 1790/1988 (ΦΕΚΑ 134) «Οργάνωση και 
Λειτουργία Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.) και άλλες διατάξεις», όπως αυτός ισχύει. 

β) Του άρθρου 7παρ.1 του ν.2945/2001 (ΦΕΚΑ223). 

γ) Του άρθρου 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
άρθρο πρώτο του π.δ. 63/2005 (ΦΕΚ Α 98). 

2. Την υπ’ αριθμ. ΔΙΔΚ/Φ. 1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης (ΦΕΚ Β 527). 

3. Την υπ’ αριθμ. 110/8.7.2005 απόφαση του Διοικητι¬ 
κού Συμβουλίου του ΕΛ.Γ.Α. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 


σμού του Οργανισμού Ελληνικών Γεωργικών Ασφαλίσε¬ 
ων-Ν.Π.Ι.Δ., αποφασίζουμε: 

I. Εγκρίνουμε τον Κανονισμό Οργανωτικής Διάρθρω¬ 
σης και Λειτουργίας των Υπηρεσιών του Οργανισμού Ελ¬ 
ληνικών Γεωργικών Ασφαλίσεων, (ΕΛ.Γ.Α -Ν.Π.Ι.Δ), που 
έχει ως εξής: 

«ΚΑΝΟΝΙΣΜΟΣ 

ΟΡΓΑΝΩΤΙΚΗΣ ΔΙΑΡΘΡΩΣΗΣ ΚΑΙ ΛΕΙΤΟΥΡΓΙΑΣ ΤΩΝ 
ΥΠΗΡΕΣΙΩΝ ΤΟΥ ΕΛ.Γ.Α. 

ΚΕΦΑΛΑΙΟ Α' 

ΥΠΗΡΕΣΙΕΣ ΕΛ.Γ.Α. 

Άρθρο 1 

Διάκριση Υπηρεσιών 

Οι Υπηρεσίες του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) διακρίνονται σε: 

α. Υπηρεσίες Κεντρικής Διοίκησης, και 

β. Περιφερειακά Υποκαταστήματα 

ΚΕΦΑΛΑΙΟ Β' 

ΚΕΝΤΡΙΚΗ ΔΙΟΙΚΗΣΗ 

Άρθρο 2 

Διάρθρωση Κεντρικής Διοίκησης 

1. Οι Υπηρεσίες της Κεντρικής Διοίκησης (Κ.Δ) του Ορ¬ 
γανισμού Ελληνικών Γεωργικών Ασφαλίσεων (ΕΛ.Γ.Α), 
διαρθρώνονται στις κάτωθι οργανικές μονάδες: 

- Νομική Υπηρεσία 

- Υπηρεσία Επιθεώρησης 

- Τμήμα Κοινοβουλευτικού Ελέγχου 

- Γ ραφείο Γ ραμματείας Διοικητικού Συμβουλίου 

- Γ ραφείο Προέδρου και 

- Γ ραφείο Επικοινωνιακής Πολιτικής και Δημοσίων Σχέ¬ 
σεων 

οι οποίες υπάγονται στον Πρόεδρο. 

- Γ ραφείο Γενικού Διευθυντή 

το οποίο υπάγεται στο Γ ενικό Διευθυντή 

- Διεύθυνση Ασφάλισης και Ενισχύσεων 

-Διεύθυνση Μελετών και Εφαρμογών 

- Διεύθυνση Διοικητικού 

-Διεύθυνση Οικονομικού 

-Διεύθυνση Πληροφορικής 

οι οποίες υπάγονται μαζί με τα Περιφερειακά Υποκατα¬ 
στήματα ιεραρχικά στο Γ ενικό Διευθυντή και στον Πρόεδρο. 

2. Οι Διευθύνσεις της Κεντρικής Διοίκησης κατευθύ¬ 
νουν, συντονίζουν και προγραμματίζουν τη λειτουργία 
των Περιφερειακών Υποκαταστημάτων σε θέματα αρμο- 
διότητάς τους. 

3. Οι Διευθύνσεις διαρθρώνονται σε Τμήματα όπως ορί¬ 
ζεται στα επόμενα άρθρα, στα οποία γίνεται και η κατανο¬ 
μή των αρμοδιοτήτων. 

4. Ο Προϊστάμενος κάθε Διεύθυνσης μπορεί να αναθέ¬ 
τει τη γραμματειακή του υποστήριξη σ’ έναν υπάλληλο 
κατηγορίας ΔΕ από τους υπηρετούντες στη Διεύθυνση, 
της οποίας προΐσταται. 

Άρθρο 3 

Νομική Υπηρεσία 

Στις αρμοδιότητες της Νομικής Υπηρεσίας ανήκουν 
όλα τα νομικής φύσεως θέματα που αφορούν τον ΕΛ.Γ.Α 
και ειδικότερα: 

1. Η γνωμοδότηση για κάθε νομικής φύσεως ερώτημα 
που τίθεται από τη Διοίκηση του Οργανισμού. 

2. Η νομική κατοχύρωση και παρακολούθηση όλων των 
υποθέσεων του ΕΛ.Γ.Α και η λήψη κάθε απαραίτητου μέ¬ 
τρου για την περιφρούρηση των δικαιωμάτων και των 
συμφερόντωντου. 

3. Η γνωμοδότηση για κάθε θέμα που ανάγεται στην ερ¬ 
μηνεία και εφαρμογή των σχετικών με τον ΕΛ.Γ.Α νόμων 
και κανονισμών μετά από ερωτήματα που τίθενται από τη 
Διοίκηση του ΕΛ.Γ.Α.. Υπηρεσιακά ερωτήματα, δια μέσου 
της Διοίκησης του Οργανισμού, είναι δυνατόν να τεθούν 
από όλους τους Προϊσταμένους των Οργανικών μονάδων 
του ΕΛ.Γ.Α. 

4. Η επεξεργασία της σχετικής Νομοθεσίας και των Κα¬ 
νονισμών του Οργανισμού, από νομικής άποψης και η ει¬ 
σήγηση για τις αναγκαίες τροποποιήσεις, συμπληρώσεις 
ή μεταβολές τους. 

5. Η παροχή νομικών οδηγιών και κατευθύνσεων στις 
Υπηρεσίες του ΕΛ.Γ.Α για την ομοιόμορφη ερμηνεία και 
εφαρμογή των νόμων, κανονισμών και αποφάσεωντης Δι¬ 
οίκησης. 

6. Η παρακολούθηση της Νομολογίας των Δικαστη¬ 
ρίων, που αφορά στον ΕΛ.Γ.Α και η παροχή σχετικών οδη¬ 
γιών στις Υπηρεσίες. 

7. Η μέριμνα για την παρακολούθηση των εξελίξεων της 
κοινοτικής νομοθεσίας σε θέματα του Οργανισμού, τον εκ¬ 
συγχρονισμό της νομοθεσίας του ΕΛ.Γ.Α στα πλαίσια της 
Ευρωπαϊκής Ένωσης και την ενημέρωση των άλλων διευ¬ 
θύνσεων σε θέματα Κοινοτικού Δικαίου που τις αφορούν. 

8. Η δικαστική και εξώδικη αντιμετώπιση των υποθέσε- 
ωντου ΕΛ.Γ.Ακαιη υπεράσπιση γενικά των συμφερόντων 
του Οργανισμού. 

9. Η παροχή νομικών οδηγιών και κατευθύνσεων στους 
δικηγόρους που αναλαμβάνουν δικαστικές υποθέσεις 
του ΕΛ.Γ.Α και η παρακολούθηση του έργου τους. 

10. Η επεξεργασία, από νομικής άποψης, των κάθε φύ- 
σεως συμβάσεων του Οργανισμού με τρίτους. 

11. Η ενημέρωση της Διοίκησης και των Υπηρεσιών του 
ΕΛ.Γ.Α για τις γνωμοδοτήσεις του Νομικού Συμβούλου. 

12. Η κωδικοποίηση των γνωμοδοτήσεων, εγκυκλίων 
και οδηγιών της Νομικής Υπηρεσίας. 

13. Η επιμέλεια της ενημέρωσης και της τήρησης νομι¬ 
κής βιβλιοθήκης. 

14. Η τήρηση βιβλίου δικών και αρχείου δικογραφιών. 

15. Η ενημέρωση της Διοίκησης και των Υπηρεσιών του 
ΕΛ.Γ.Α ως προς τους γενικότερους νόμους, τα διατάγμα¬ 
τα και τις υπουργικές αποφάσεις που αφορούν τον 
ΕΛ.Γ.Α. 

16. Η κωδικοποίηση σε ενιαίο κείμενο της νομοθεσίας 
που αφορά στον ΕΛ.Γ.Α. 

17. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών της Υπηρε¬ 
σίας και η τήρηση σε ηλεκτρονική μορφή των αρχείων 
αυτών. 

18. Η διεξαγωγή και διεκπεραίωση της αλληλογραφίας 
της Υπηρεσίας, καθώς και η τήρηση του σχετικού αρχεί¬ 
ου. 

Άρθρο 4 

Υπηρεσία Επιθεώρησης 

1. Η Υπηρεσία Επιθεώρησης διαρθρώνεται σε Τμήματα 
ως εξής: 

α) Τμήμα Διοικητικού και Οικονομικού Ελέγχου. 

β) Τμήμα Ελέγχου Διαδικασιών Ασφάλισης, Ενισχύσε¬ 
ων και Εφαρμογών. 


2. Οι αρμοδιότητες της Υπηρεσίας Επιθεώρησης ανά¬ 
γονται σε όλα τα θέματα Επιθεώρησης και κατανέμονται 
μεταξύ των Τμημάτων της ως ακολούθως: 

2.1. Τμήμα Διοικητικού και Οικονομικού Ελέγχου 

Στις αρμοδιότητες του Τμήματος αυτού ανήκει: 

2.1.1. Η άσκηση τακτικού ή περιοδικού, διοικητικού και 
οικονομικού ελέγχου στις Υπηρεσίες και στα όργανα του 
ΕΛ.Γ.Α. 

2.1.2. Ο έλεγχος για την τήρηση της νομοθεσίας, εγκυ¬ 
κλίων, οδηγιών και αποφάσεων της Διοίκησης και των Δι¬ 
ευθύνσεων της Κεντρικής Διοίκησης του Οργανισμού 
από τις Υπηρεσίες και τα όργανα του ΕΛ.Γ.Α, καθώς και η 
διενέργεια ερευνών και ανακρίσεων κατόπιν εντολής του 
Προέδρου. 

2.1.3. Η άσκηση τακτικών ή έκτακτων ελέγχων σε όργα¬ 
να, φορείς ή πρόσωπα, συμβεβλημένα με τον ΕΛ.Γ.Α., στα 
οποία έχει ανατεθεί η διεξαγωγή εργασιών, με σκοπό την 
τήρηση των όρων συνεργασίας και τη διασφάλιση των 
συμφερόντων του Οργανισμού. 

2.1.4. Η άσκηση τακτικών ή έκτακτων ελέγχων σε συνερ¬ 
γασία με το Τμή μα Λογιστή ρίου, για την καταβολή ή την από¬ 
δοση της ειδικής υπέρ ΕΛ.Γ.Α ασφαλιστικής εισφοράς των 
υπόχρεων καιτων φορέωντους, καθώς και η συνεργασία με 
τους αρμόδιους φορείς του Δημοσίου για τη βεβαίωση εί¬ 
σπραξης και απόδοσης στον ΕΛ.Γ.Ατης εισφοράς αυτής. 

2.1.5. Η ενημέρωση της Διοίκησης για τα πορίσματα 
των ελέγχων και επιθεωρήσεων και η εισήγηση για τη λή¬ 
ψη των αναγκαίων μέτρων. 

2.1.6. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του Τμήματος. 

2.1.7.0 έλεγχοςτων αρμοδίων οργάνωντου ΕΛ.Γ.Α. για 
την επιμέλεια και την διασφάλιση της περιουσίας του Ορ¬ 
γανισμού. 

2.1.8. Η τήρηση αρχείου όλων των πορισμάτων των 
ελέγχων και επιθεωρήσεων. 

2.1.9. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.1.10. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου. 

2.1.11. Η διακίνηση της διαβαθμισμένης αλληλογρα¬ 
φίας καθώς και η τήρηση του σχετικού αρχείου. 

2.2 Τμήμα Ελέγχου Διαδικασιών Ασφάλισης, Ενισχύσε¬ 
ων και Εφαρμογών. 

Στις αρμοδιότητες του Τμήματος αυτού ανήκει: 

2.2.1. Η άσκηση τακτικών ή έκτακτων ελέγχων για την 
τήρηση από τις Υπηρεσίες και τα όργανα του ΕΛ.Γ.Α των 
κανονισμών, εγκυκλίων, κανόνων και οδηγιών ασφάλι¬ 
σης, ενισχύσεων και εφαρμογών καθώς και των αποφά¬ 
σεων της Διοίκησης και των Διευθύνσεων της Κεντρικής 
Διοίκησης του Οργανισμού που αφορούν σε θέματα 
ασφάλισης, ενισχύσεων και εφαρμογών. 

2.2.2. Η ενημέρωση της Διοίκησης για τα πορίσματα 
των ελέγχων και επιθεωρήσεων και η εισήγηση για τη λή¬ 
ψη των αναγκαίων μέτρων. 

2.2.3. Η διενέργεια ερευνών και ανακρίσεων κατόπιν 
εντολής του Προέδρου. 

2.2.4. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του τμήματος. 

2.2.5. Η εισήγηση για την άσκηση προσφυγής για την 
αναθεώρηση των πορισμάτων πραγματογνωμοσυνών. 

2.2.6. Η τήρηση αρχείου όλων των πορισμάτων των 
ελέγχων και επιθεωρήσεων. 

2.2.7. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.2.8. Η διεξαγωγή καιη διεκπεραίωση της αλληλογραφίας 
του Τμήματος καθώς και η τήρηση του σχετικού αρχείου. 

2.2.9. Η διακίνηση της διαβαθμισμένης αλληλογραφίας 
καθώς και η τήρηση του σχετικού αρχείου. 

Άρθρο 5 

Γραφείο Γραμματείας Διοικητικού Συμβουλίου 

Στις αρμοδιότητες του Γ ραφείου Γ ραμματείας Διοικητι¬ 
κού Συμβουλίου ανήκει: 

1. Η τήρηση του πρωτοκόλλου αλληλογραφίας και του 
αρχείου του Δ. Σ, καθώς και η διεξαγωγή και διεκπεραίω¬ 
ση της αλληλογραφίας του. 

2. Η μέριμνα για τη συγκρότηση του Δ.Σ. 

3. Η μέριμνα για τη χρέωσητων υπό συζήτηση θεμάτων 
στους εισηγητές και για την προετοιμασία της σύγκλησης 
του Δ.Σ. 

4. Η μέριμνα για την κατάρτιση της ημερήσιας διάταξης 
και για την αποστολή των προσκλήσεων. 

5. Η μέριμνα για την απρόσκοπτη διεξαγωγή του έργου 
του Δ.Σ και την τήρηση των πρακτικών του, σύμφωνα με 
τον Κανονισμό λειτουργίας του. 

6. Η μέριμνα για την έγκαιρη υποβολή των εισηγητικών 
σημειωμάτων και των σχεδίων αποφάσεων του Δ.Σ από 
τις αρμόδιες υπηρεσίες στη Γραμματείατου Διοικητικού 
Συμβουλίου του ΕΛ.ΓΑ. 

7. Η σύνταξη των αποφάσεων του Δ.Σ με την ανωτέρω 
συνδρομή των αρμοδίων Υπηρεσιών του ΕΛ.Γ.Α, η έκδοση 
και η κοινοποίηση τους στις αρμόδιες Υπη ρεσίες του ΕΛ. Γ. Α 
και η τήρηση αρχείου και βιβλίου καταχώρησήςτους. 

8. Η μέριμνα για την εκκαθάριση των οδοιπορικών και λοι¬ 
πών αποζημιώσεωντωνμελώντου Διοικητικού Συμβουλίου. 

9. Η τήρηση του αρχείου του Γ ραφείου. 

10. Η μέριμνα για τη διατήρηση σε ηλεκτρονική μορφή 
όλων των εγγράφων του Γ ραφείου. 

Άρθρο 6 

Γ ραφείο Προέδρου 

Στις αρμοδιότητες του Γ ραφείου του Προέδρου ανήκει: 

1. Η επιμέλεια για τη διεξαγωγή της ιδιαίτερης αλληλο¬ 
γραφίας του Προέδρου. 

2. Η επιμέλεια γιατηνεπικοινωνίατου Προέδρου με τις Υπη- 
ρεσίεςτου ΕΛ. Γ.Α, το κοινό, τις Υπηρεσίες και άλλους φορείς. 

3. Η μέριμνα γα τις μετακινήσεις του Προέδρου. 

4. Η συγκέντρωση των απαραίτητων στοιχείων για την 
ενημέρωση του Προέδρου. 

5. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Γ ραφείου 
και η τήρηση σε ηλεκτρονική μορφή των αρχείων αυτών. 

6. Η μέριμνα για την τήρηση σχετικού πρωτοκόλλου και 
αρχείου του Γ ραφείου. 

Άρθρο 7 

Γ ραφείο Επικοινωνιακής Πολιτικής 
και Δημοσίων Σχέσεων 

Στις αρμοδιότητες του Γραφείου Επικοινωνιακής Πολι¬ 
τικής και Δημοσίων Σχέσεων ανήκει: 


1. Η μέριμνα για την ενημέρωση του κοινού ως προς τις 
δραστηριότητες του Οργανισμού καθώς και για τη δια¬ 
μόρφωση, διαχείριση και παρακολούθηση προγραμμά¬ 
των προβολής του και γενικά παρουσίασης του έργου και 
των δραστηριοτήτων του. 

2. Η παρακολούθηση του Τύπου και γενικά των μέσων 
επικοινωνίας και η ενημέρωση της Διοίκησης και των αρ¬ 
μόδιων Υπηρεσιών για κάθε δημοσίευμα που ενδιαφέρει 
τον ΕΛ.Γ.Α. 

3. Η επιμέλεια για τις ανακοινώσεις και τις απαντήσεις 
του ΕΛ.Γ.Α δια των μέσων μαζικής επικοινωνίας. 

4. Η οργάνωση συνεδρίων και δημοσίων γενικά εκδη¬ 
λώσεων του ΕΛ.Γ.Α. 

5. Η διοργάνωση εκδηλώσεων που σχετίζονται με την 
υποδοχή, φιλοξενία προσκεκλημένων ατόμων ή αποστο¬ 
λών του Οργανισμού. 

6. Η συνεργασία με το τμήμα Προσωπικού για τη διορ¬ 
γάνωση και διεκπεραίωση διαφόρων εκδηλώσεων του 
Προσωπικού. 

7. Η σύνταξη ετησίων εκθέσεων, προγραμματικού χα¬ 
ρακτήρα στην αρχή του έτους και απολογιστικού στο τέ¬ 
λος, σχετικά με τις εργασίες του γραφείου. 

8. Η εισήγηση για τη σύναψη συμφωνιών με ξενοδοχεία, 
πρακτορεία ταξιδιών κ.α. για την εξυπηρέτηση των υπαλ¬ 
λήλων και συνεργατών του ΕΛ.Γ.Α. 

9. Η μέριμνα για την παρακολούθηση της έκδοσης δια¬ 
φημιστικών φυλλαδίων, εντύπων, αφισών και λοιπού πλη¬ 
ροφοριακού υλικού σε συνεργασία με τις παραγωγικές 
μονάδες. 

10. Η μέριμνα για την ανάπτυξη και ενημέρωση της ιστο¬ 
σελίδας του Οργανισμού στο Διαδίκτυο. 

11. Η μέριμνα για τη λειτουργία βιβλιοθήκης, ταινιοθή¬ 
κης και οποιουδήποτε άλλου είδους αρχειοθήκης συνα¬ 
φούς με το αντικείμενο του Οργανισμού υλικού. 

12. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του γραφείου 
και η τήρηση σε ηλεκτρονική μορφή των αρχείων αυτών. 

13. Η τήρηση του αρχείου του γραφείου. 

Άρθρο 8 

Τμήμα Κοινοβουλευτικού Ελέγχου 

Στις αρμοδιότητες της Υπηρεσίας αυτής ανήκουν: 

1. Η συγκέντρωση και η επεξεργασία στοιχείων για τη 
σύνταξη των απαντήσεων του ΕΛ.Γ.Α προς το Υπουργείο 
Αγροτικής Ανάπτυξης και Τροφίμων, σε θέματα Κοινο¬ 
βουλευτικού Ελέγχου. 

2. Η συγκέντρωση και η επεξεργασία στοιχείων για τη 
σύνταξη απαντήσεων σε επιστολές πολιτών προς τον 
Υπουργό Αγροτικής Ανάπτυξης και Τροφίμων για θέματα 
του ΕΛ.Γ.Α. 

3. Η συνεργασία με τις Κεντρικές και Περιφερειακές Μο¬ 
νάδες του Οργανισμού για τη συγκέντρωση των στοιχείων. 

4. Η μέριμνα για την έγκαιρη αποστολή των απαντήσε¬ 
ων στο Υπουργείο Αγροτικής Ανάπτυξης και Τροφίμων 
εντός του καθορισμένου χρόνου. 

5. Η μέριμνα για την ενημέρωση του Τμήματος επί θε¬ 
μάτων εξελίξεων των Κανονισμών Ασφάλισης του ΕΛ.Γ.Α 
(Τροποποιήσεις, επεκτάσεις, αλλαγή χρονικών ορίων κά¬ 
λυψης, κ.λ.π). 

6. Η μέριμνα για την ενημέρωση του Τμήματος επί θε¬ 
μάτων ειδικής αντιμετώπισης κάλυψης των ζημιών από 
τον ΕΛ.Γ.Α. (συνολική εκτίμηση ζημιών, συγκέντρωση και 
καταστροφή, κ.λ.π). 

7. Η διεξαγωγή και η διεκπεραίωση της αλληλογραφίας 
του Τμήματος. 

8. Η χρησιμοποίηση εφαρμογών αυτοματοποίησης γρα¬ 
φείου για τη διεκπεραίωση τωνεργασιώντου Τ μήματος και 
η τήρηση σε ηλεκτρονική μορφή των αρχείων αυτών. 

9. Η μέριμνα για την τήρηση σχετικού πρωτοκόλλου και 
αρχείου του Τ μήματος. 

Άρθρο 9 

Γραφείο Γενικού Διευθυντή 

Στις αρμοδιότητες του Γραφείου του Γενικού Διευθυ¬ 
ντή ανήκει: 

1. Η επιμέλεια για τη διεξαγωγή της ιδιαίτερης αλληλο¬ 
γραφίας του Γενικού Διευθυντή. 

2. Η επιμέλεια για την επικοινωνία του Γ ενικού Διευθυ¬ 
ντή με τις Υπηρεσίες του ΕΛ.Γ.Α, το κοινό, τις Υπηρεσίες 
και άλλους φορείς. 

3. Η μέριμνα για τις μετακινήσεις του Γ ενικού Διευθυντή. 

4. Η συγκέντρωση των απαραίτητων στοιχείων για την 
ενημέρωση του Γ ενικού Διευθυντή. 

5. Η μέριμνα για την τήρηση σχετικού πρωτοκόλλου και 
αρχείου του Γ ραφείου. 

6. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Γ ραφείου 
και η τήρηση σε ηλεκτρονική μορφή των αρχείων αυτών. 

Άρθρο 10 

Διεύθυνση Ασφάλισης και Ενισχύσεων 

1. Η Διεύθυνση Ασφάλισης και Ενισχύσεων διαρθρώνε¬ 
ται σε Τμήματα, ως εξής: 

α. Τμήμα Ασφάλισης και Πολιτικής Ενισχύσεων 
β. Τμήμα Εκτιμήσεων και Αποζημιώσεων Φυτικού Τομέα 
γ. Τμήμα Εκτιμήσεων και Αποζημιώσεων Ζωικού Τομέα 
δ. Τμήμα Εκτιμήσεων και Ενισχύσεων 
ε. Τμήμα Δήλωσης Καλλιέργειας και Εκτροφής 

2. Οι αρμοδιότητες της Διεύθυνσης Ασφάλισης και Ενι¬ 
σχύσεων ανάγονται σε όλα τα θέματα που αφορούν στην 
ασφάλιση, στις εκτιμήσεις και αποζημιώσεις, καθώς και 
σε όλα τα θέματα που αφορούν την πολιτική των ενισχύ¬ 
σεων του Οργανισμού και κατανέμονται μεταξύ των Τμη¬ 
μάτων της ως ακολούθως: 

2.1. Τμήμα Ασφάλισης και Πολιτικής Ενισχύσεων 
Στις αρμοδιότητες του Τμήματος αυτού ανήκει: 

2.1.1 Η μελέτη των όρων και προϋποθέσεων της ασφα¬ 
λιστικής κάλυψης του ΕΛ.Γ.Α. 

2.1.2 Η εισήγηση για τη έκδοση ή τροποποίηση ή επέ¬ 
κταση των Κανονισμών Ασφάλισης. 

2.1.3 Η παροχή οδηγιών κα κατευθύνσεων σε θέματα 
ασφαλιστικής πολιτικής στα αρμόδια όργανα ασφάλισης. 

2.1.4. Η συγκέντρωση στοιχείων για την πορεία των 
καλλιεργειών (καλλιεργούμενα στρέμματα και ύψος πα¬ 
ραγωγής) και της διακίνησης προϊόντων ζωικής παραγω¬ 
γής και ζωικού κεφαλαίου. 

2.1.5 Η μέριμνα, σε συνεργασία με τη Νομική Υπηρεσία, 
για την παρακολούθηση των εξελίξεων της Κοινοτικής νο¬ 
μοθεσίας σε θέματα κρατικών ενισχύσεων. 

2.1.6 Η μελέτη των όρων και προϋποθέσεων σύνταξης 
Προγραμμάτων Κρατικών Οικονομικών Ενισχύσεων και η 
υποβολή τους, μέσω των αρμόδιων Υπηρεσιών, στηνΕ.Ε. 
ή η εισήγηση για την τροποποίηση του Κανονισμού Κρα¬ 
τικών Οικονομικών Ενισχύσεων. 

2.1.7 Η συγκέντρωση στοιχείων σχετικά με το ύψος των 
ζημιών από ακραία καιρικά φαινόμενα, για τη σύνταξητου 


Προϋπολογισμού κάθε Προγράμματος Οικονομικής Ενί¬ 
σχυσης Στήριξης. 

2.1.8 Η συνεργασία με τις αρμόδιες Δ/νσεις του Υπουρ¬ 
γείου Αγροτικής Ανάπτυξης και Τροφίμων για τη συγκέ¬ 
ντρωση στοιχείων αγροτικής παραγωγής και ειδικότερα 
στοιχείων φυτικής, ζωικής, αλιευτικής παραγωγής και κε¬ 
φαλαίου για κάθε κατηγορία οικονομικής ενίσχυσης που 
εντάσσεται σε αντίστοιχα προγράμματα ενισχύσεων. 

2.1.9 Η συγκέντρωση στοιχείων για τηντεκμηρίωση των 
προγραμμάτων κρατικών ενισχύσεων κατά την υποβολή 
τους στην αρμόδια Επιτροπή της Ε.Ε. (επιστημονικά, με¬ 
τεωρολογικά, στατιστικά, κ.λ.π στοιχεία), καθώς και του 
αντίστοιχου εποπτικού υλικού. 

2.1.10 Η εισήγηση προς τις αρμόδιες Υπηρεσίες του 
Υπουργείου Αγροτικής Ανάπτυξης και Τροφίμων, σε συ¬ 
νεργασία με το αρμόδιο Τμήμα του ΕΛ.Γ.Α., της έκδοσης 
των σχετικών Υπουργικών Αποφάσεων (ΚΥΑ προγράμμα¬ 
τος, Απόφαση δικαιούχων, εφαρμοστική Απόφαση, κ.λ.π.). 

2.1.11 Η αλληλογραφία με τις αρμόδιες Υπηρεσίες του 
Υπ. Αγροτικής Ανάπτυξης και Τροφίμων για διευκρινιστι¬ 
κά θέματα επί των προγραμμάτων κρατικών ενισχύσεων. 

2.1.12 Η σύνταξη, σε συνεργασία με το αρμόδιο Τμήμα 
του ΕΛ.Γ.Α, του Τεχνικού Δελτίου Έργου Ενισχύσεων και 
Επενδύσεων. 

2.1.13 Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του τμήματος. 

2.1.14 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.1.15 Η διεξαγωγή και διεκπεραίωση της αλληλογραφίας 
του Τμήματος καθώς και η τήρηση του σχετικού αρχείου. 

2.2 Τμήμα Εκτιμήσεων και Αποζημιώσεων Φυτικού Το¬ 
μέα 

Στις αρμοδιότητες του Τμήματος αυτού ανήκει: 

2.2.10 γενικός συντονισμός και εποπτικός έλεγχος των 
εκτιμήσεων και επανεκτιμήσεων. 

2.2.2 Η παροχή γενικών οδηγιών και κατευθύνσεων με 
σκοπό την ορθή εφαρμογή των όρων, προϋποθέσεων και 
διαδικασιών της ασφάλισης. 

2.2.3 Η μέριμνα για ενιαία εφαρμογή των κανόνων εκτι- 
μητικής πρακτικής κατά την αντιμετώπιση των ζημιών με 
την έκδοση οδηγιών και κατευθύνσεων προς τους εκτιμη¬ 
τές, επανεκτιμητές, διαιτητές και αναθεωρητές για οποι- 
οδήποτε θέμα σχετικό με τη διαδικασία των εκτιμήσεων, 
επανεκτιμήσεων, διαιτησιών και αναθεωρήσεων καθώς 
και τον τρόπο συμπλήρωσης των απαραίτητων εντύπων. 

2.2.4 Η εισήγηση λήψης των αναγκαίων μέτρων και δι¬ 
οικητικών πράξεων για την οργάνωση και τον τρόπο διε¬ 
νέργειας των εκτιμήσεων, επανεκτιμήσεων, διαιτησιών 
και αναθεωρήσεων. 

2.2.5 Η εισήγηση των όρων διενέργειας των συνεκτιμή- 
σεων. 

2.2.6 Η εισήγηση για τον προγραμματισμό του αναγκαί¬ 
ου αριθμού εκτιμητών και την κατανομή τους στα Υποκα¬ 
ταστήματα ΕΛ.Γ.Α. 

2.2.7 Η εισήγηση για τη διοργάνωση και παρακολούθη¬ 
ση σχετικών εκπαιδευτικών προγραμμάτων, σεμιναρίων 
κ.λ.π, σε συνεργασία με τη Δ/νση Μελετών και Εφαρμο¬ 
γών. 

2.2.8 Η εισήγηση για τον σχεδίασμά και την προμήθεια 
των απαιτού μενών εντύπων. 

2.2.9 Η μέριμνα γιατη μηχανογραφική επεξεργασία των 
πορισμάτων ζημιάς της φυτικής παραγωγής. Ο έλεγχος 
και αντιπαραβολή των πορισμάτων ζημιάς και αποζημιώ¬ 
σεων, ως συμπληρωματικής λειτουργίας των Υποκατα¬ 
στημάτων ΕΛ.Γ.Α. 

2.2.10 Η μέριμνα για τη διαδικασία υπολογισμού των 
αποζημιώσεων και εκκαθάρισής τους. 

2.2.11 Η υποβολή προτάσεων για την αναδιάρθρωση 
και προσαρμογή των καλλιεργειών στο φυσικό τους περι¬ 
βάλλον με σκοπό την αποφυγή των καταστροφών. 

2.2.12 Η τήρηση αρχείου προτύπων, πινάκων εκτίμη¬ 
σης, επανεκτίμησης, διαιτησίας, αναθεώρησης και μηχα¬ 
νογραφημένων πινάκων εκκαθάρισης ζημιών φυτικής πα¬ 
ραγωγής. 

2.2.13 Η συγκέντρωση στοιχείων για την πορεία και εξέλιξη 
των καλλιεργειών από άποψη φυτοϋγιεινής, ποιότητας, αριθ¬ 
μού καλλιεργούμενων στρεμμάτων ή δένδρων, ύψουςπαρα- 
γωγής καθώς και η σύνταξη ενημερωτικών εκθέσεων σχετι¬ 
κά με τις προκύπτουσες ζημιές των εκτιμήσεων και αποζη¬ 
μιώσεων ανά τη χώρα και η σύνταξη ετήσιων εκθέσεων 
προγραμματικού χαρακτήρα στην αρχή του έτους και απο¬ 
λογιστικού στο τέλος, σχετικά με τις εργασίες τουΤμήματος. 

2.2.14 Η μέριμνα για την κωδικοποίηση των αντικειμέ¬ 
νων ασφάλισης. 

2.2.15 Η συγκέντρωση, σε συνεργασία μετά αντίστοιχα 
Τμήματα, στοιχείων παραγωγής (ανώτατο - κατώτατο - 
μέσος όρος), ανά καλλιέργεια και Δημοτικό Διαμέρισμα. 

2.2.16 Η παρακολούθηση των τιμών των προϊόντων και 
η συγκέντρωση στοιχείων κόστους και τιμών διακίνησης, 
καθώς και η τήρηση ηλεκτρονικού αρχείου πορείας και 
εξέλιξής τους. 

2.2.17 Η εισήγηση έκδοσης των σχετικών αποφάσεων 
και η τιμολόγηση φυτικής και ζωικής παραγωγής και κε¬ 
φαλαίου. 

2.2.18 Η παρακολούθηση και μελέτη της διαμόρφωσης 
των εγχωρίων τιμών και η εισήγηση βελτιώσεων του τρό¬ 
που καθορισμού ή προκαθορισμού τιμών αποζημίωσης. 

2.2.19 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.2.20 Η διεξαγωγή και διεκπεραίωση της αλληλογρα¬ 
φίας του Τμήματος, καθώς και η τήρηση σχετικού αρχείου. 

2.3 Τμήμα Εκτιμήσεων και Αποζημιώσεων Ζωικού Τομέα 

Στις αρμοδιότητες του Τ μήματος αυτού ανήκει: 

2.3.1 Ο γενικός συντονισμός και ο εποπτικός έλεγχος 
των εκτιμήσεων και επανεκτιμήσεων ζωικού κεφαλαίου. 

2.3.2 Η παροχή γενικών οδηγιών και κατευθύνσεων με 
σκοπό την ορθή εφαρμογή των όρων, προϋποθέσεων και 
διαδικασιών της ασφάλισης. 

2.3.3 Η μέριμνα για ενιαία εφαρμογή των κανόνων εκτι- 
μητικής πρακτικής κατά την αντιμετώπιση των ζημιών με 
την έκδοση οδηγιών και κατευθύνσεων προς τους εκτιμη¬ 
τές, επανεκτιμητές, διαιτητές, αναθεωρητές για οποιοδή- 
ποτε θέμα σχετικό με τη διαδικασία των εκτιμήσεων, επα¬ 
νεκτιμήσεων, διαιτησιών και αναθεωρήσεων, καθώς και 
τον τρόπο συμπλήρωσης των απαραίτητων εντύπων. 

2.3.4 Η εισήγηση λήψης των αναγκαίων μέτρων και δι¬ 
οικητικών πράξεων για την οργάνωση και τον τρόπο διε¬ 
νέργειας των εκτιμήσεων, επανεκτιμήσεων, διαιτησιών 
και αναθεωρήσεων. 

2.3.5 Η εισήγηση των όρων διενέργειας των συνεκτιμή- 
σεων. 


2.3.6 Η εισήγηση για τον προγραμματισμό του αναγκαί¬ 
ου αριθμού εκτιμητών και την κατανομή τους στα Υποκα¬ 
ταστήματα ΕΛ.Γ.Α. 

2.3.7 Η εισήγηση για τη διοργάνωση και παρακολούθη¬ 
ση σχετικών εκπαιδευτικών προγραμμάτων, σεμιναρίων 
κ.λ.π, σε συνεργασία με τη Διεύθυνση Μελετών και Εφαρ¬ 
μογών. 

2.3.8 Η εισήγηση για το σχεδίασμά και την προμήθεια 
των απαιτούμενων εντύπων. 

2.3.9 Η μέριμνα γιατη μηχανογραφική επεξεργασία των 
πορισμάτων ζημιάς του ζωικού κεφαλαίου, ο έλεγχος και 
αντιπαραβολή των πορισμάτων ζημιάς και αποζημιώσε¬ 
ων, ως συμπληρωματικής λειτουργίας των Υποκατ/των 
ΕΛ.Γ.Α. 

2.3.10 Η μέριμνα για τη διαδικασία υπολογισμού των 
αποζημιώσεων και εκκαθάρισής τους. 

2.3.11 Η τήρηση αρχείου προτύπων πινάκων εκτίμησης, 
επανεκτίμησης, διαιτησίας, αναθεώρησης και μηχανο¬ 
γραφημένων πινάκων εκκαθάρισης, ζημιών ζωικού κεφα¬ 
λαίου. 

2.3.12 Η συγκέντρωση στοιχείων για την πορεία και εξέ¬ 
λιξη των εκτροφών από άποψη υγιεινής, κτηνιατρικής πε¬ 
ρίθαλψης, εμφάνισης επιζωοτιών, αριθμού εκτρεφόμε¬ 
νων ζώων, ύψους παραγωγής αυτών καθώς και η σύντα¬ 
ξη ενημερωτικών εκθέσεων σχετικά με τις προκύπτουσες 
ζημιές των εκτιμήσεων και αποζημιώσεων ανά τη χώρα 
και η σύνταξη ετήσιων εκθέσεων προγραμματικού χαρα¬ 
κτήρα στην αρχή του έτους και απολογιστικού στο τέλος, 
σχετικά με τις εργασίες του Τμήματος. 

2.3.13 Η σύνταξη ενημερωτικών εκθέσεων σχετικά με 
τις προκύπτουσες ζημιές και την πορεία των εκτιμήσεων 
ανά την Χώρα. 

2.3.14 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.3.15 Η διεξαγωγή και διεκπεραίωση της αλληλογρα¬ 
φίας του Τμήματος καθώς και η τήρηση σχετικού αρχείου. 

2.4. Τμήμα Εκτιμήσεων και Ενισχύσεων 

Στις αρμοδιότητες του Τμήματος αυτού ανήκει: 

2.4.1. Ο γενικός συντονισμός και εποπτεία του διοικητι¬ 
κού ελέγχου, των εκτιμήσεων και επανεκτιμήσεων, των δι¬ 
αιτησιών, των αναθεωρήσεων και των ελέγχων αποκατά¬ 
στασης των ζημιών. 

2.4.2 Η παροχή γενικών οδηγιών και κατευθύνσεων με 
σκοπό την ορθή εφαρμογή των όρων, προϋποθέσεων και 
διαδικασιών χορήγησης οικονομικών ενισχύσεων. 

2.4.3 Η συγκέντρωση στοιχείων σχετικών με τις προκύ¬ 
πτουσες ζημιές ανά τη χώρα και η συνεργασία με το Τμή- 
μα Ασφάλισης και Πολιτικής Ενισχύσεων για ένταξη αυ¬ 
τών σε προγράμματα ενισχύσεων. 

2.4.4 Η συνεργασία με τις Διευθύνσεις ΠΣΕΑ και Αγρο¬ 
τικής Πολιτικής και Τεκμηρίωσης του Υπουργείου Αγρο¬ 
τικής Ανάπτυξης και Τροφίμων. 

2.4.5 Η μέριμνα για ενιαία εφαρμογήτων κανόνων εκτιμητι- 
κής πρακτικής κατά την αντιμετώπιση των ζημιών αρμοδιό¬ 
τητας του Τ μήματος με την έκδοση οδηγιών και κατευθύνσε¬ 
ων προς τους εκτιμητές, επανεκτιμητές, διαιτητές, αναθεω¬ 
ρητές και ελεγκτές για οποιοδήποτε θέμα σχετικό με τις 
διαδικασίες που αφορούν τις οικονομικές ενισχύσεις, καθώς 
και τον τρόπο συμπλήρωσης των απαραίτητων εντύπων. 

2.4.6 Η παρακολούθηση και επίβλεψη της τήρησης των 
όρων και προϋποθέσεων που ορίζονται από τις σχετικές 

Κ.Υ.Α, στα πλαίσια των ελέγχων από την Επιτροπή Δημο¬ 
σιονομικού Ελέγχου (Ε.Δ.ΕΛ.) του Γενικού Λογιστηρίου 
του Κράτους. 

2.4.7 Η μέριμνα για τη μηχανογραφική επεξεργασία, 
τον έλεγχο και την αντιπαραβολή των πορισμάτων ζημιάς 
και των οικονομικών ενισχύσεων, ως συμπληρωματικής 
λειτουργίας των Υποκαταστημάτων ΕΛ.Γ.Α. 

2.4.8 Η μέριμνα για τη διαδικασία εκκαθάρισης των οι¬ 
κονομικών ενισχύσεων. 

2.4.9 Η μέριμνα για την διαδικασία επιστροφής των 
αχρεωστήτως καταβληθέντων, σύμφωνα με τις διατάξεις 
του ν.δ. υπ’ αριθμ. 356/1974 περί «κώδικα εισπράξεων δη¬ 
μοσίων εξόδων», η τήρηση σχετικού αρχείου και η παρα¬ 
κολούθηση είσπραξής τους. 

2.4.10 Η μέριμνα για την κωδικοποίηση των αντικειμέ¬ 
νων ενίσχυσης. 

2.4.11 Η σύνταξη τεχνικών δελτίων έργων και υποέργων 
για τη χρηματοδότηση προγραμμάτων από την Ε.Ε. κα¬ 
θώς επίσης και η παροχή όσων στοιχείων ζητηθούν από 
την αρμόδια αρχή κατά τη διενέργεια των απαιτούμενων 
ελέγχων σε συνεργασία με το Τμήμα Ασφάλισης και Πο¬ 
λιτικής Ενισχύσεων. 

2.4.12 Η εισήγηση λήψης των αναγκαίων μέτρων και δι¬ 
οικητικών πράξεων για την οργάνωση και τον τρόπο διε¬ 
νέργειας των εκτιμήσεων, επανεκτιμήσεων, διαιτησιών, 
αναθεωρήσεων και ελέγχων αποκατάστασης. 

2.4.13 Η εισήγηση για τον προγραμματισμό του ανα¬ 
γκαίου αριθμού εκτιμητών και την κατανομή τους στα 
Υποκαταστήματα του ΕΛ.Γ.Α. 

2.4.14 Η εισήγηση των όρων διενέργειας των συνεκτι- 
μήσεων. 

2.4.15 Η εισήγηση για τον σχεδίασμά και την προμήθεια 
των απαιτούμενων εντύπων. 

2.4.16 Η εισήγηση για τη βελτίωση των μηχανογραφι¬ 
κών εφαρμογών ανάλογα με τις ανάγκες που προκύπτουν 
κατά την εφαρμογή των προγραμμάτων ενισχύσεων. 

2.4.17 Η εισήγηση για τη διοργάνωση και παρακολούθη¬ 
ση σχετικών προγραμμάτων, σεμιναρίων, συνεδρίων, κ.λ.π. 
σε συνεργασία με τη Δ/νση Μελετών και Εφαρμογών. 

2.4.18 Η επεξεργασία των στοιχείων που αφορούν στην 
πορεία και στην εξέλιξη των καλλιεργειών από άποψη φυ- 
τοϋγιεινής, ποιότητας, αριθμού καλλιεργούμενων στρεμ¬ 
μάτων ή δένδρων παραγωγής. 

2.4.19 Η σύνταξη ενημερωτικών εκθέσεων σχετικά με 
τις προκύπτουσες ζημιές αρμοδιότητας του Τμήματος 
και την πορεία των εκτιμήσεων ανά τη χώρα. 

2.4.20 Η σύνταξη ετήσιων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του Τμήματος. 

2.4.21 Η τήρηση αρχείου πινάκων αναθεωρήσεων, κα¬ 
θώς και μηχανογραφημένων πινάκων εκκαθάρισης ζημιών. 

2.4.22 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.4.23 Η διεξαγωγή και διεκπεραίωση του Τμήματος, 
καθώς και η τήρηση σχετικού αρχείου. 

2.5. Τμήμα Δήλωσης Καλλιέργειας και Εκτροφής 

Στις αρμοδιότητες του Τμήματος αυτού ανήκει: 

2.5.1 Η παρακολούθηση και ο συντονισμός του έργου 
της Δήλωσης Καλλιέργειας / Εκτροφής. 

2.5.2 Η παρακολούθηση, σε συνεργασία μετά αντίστοι¬ 
χα Τμήματα, της ανταποδοτικότητας των ζημιών, ανά ζη¬ 


μιογόνο αίτιο, καλλιέργεια, Νομό, προκειμένου να καθο- 
ρισθεί ο συντελεστής εισφοράς. 

2.5.3 Η συγκέντρωση στοιχείων για τον προσδιορισμό 
της ασφαλιζόμενης αξίας της φυτικής και ζωικής παρα¬ 
γωγής, καθώς και του ζωικού κεφαλαίου, σε σχέση με τη 
συνολική αξία σε επίπεδο Χώρας. 

2.5.4 Η μέριμνα για τον υπολογισμό των εσόδωντου Ορ¬ 
γανισμού μέσα από τη Δήλωση Καλλιέργειας / Εκτροφής. 

2.5.5 Η εισήγηση για τον σχεδίασμά των απαιτούμενων 
εντύπων. 

2.5.6 Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του τμήματος. 

2.5.7 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.5.8 Η διεξαγωγή και διεκπεραίωση της αλληλογραφίας 
του Τ μήματος καθώς και η τήρηση του σχετικού αρχείου. 

Άρθρο 11 

Διεύθυνση Μελετών και Εφαρμογών 

1. Η Διεύθυνση Μελετών και Εφαρμογών διαρθρώνεται 
σε Τμήματα ως εξής: 

α. Τμήμα Ενεργητικής Προστασίας και Εφαρμογών 

β. Τμήμα Μελετών και Εκπαίδευσης 

γ. Τμήμα Στατιστικής και Γεωγραφικών Συστημάτων 
Πληροφοριών (Γ.Σ.Π). 

2. Οι αρμοδιότητες της Διεύθυνσης Μελετών και Εφαρ¬ 
μογών ανάγονται στα πιο κάτω θέματα, τα οποία κατανέ- 
μονται μεταξύ των Τμημάτων της ως ακολούθως: 

2.1. Τμήμα Ενεργητικής Προστασίας και Εφαρμογών 

Στις αρμοδιότητες του Τμήματος αυτού ανήκει: 

2.1.1. Η μελέτη για την επιλογή των προσφορότερων μέ¬ 
σων ενεργητικής προστασίας της αγροτικής παραγωγής 
του φυτικού, ζωικού, αλιευτικού και έγγειου κεφαλαίου 
των αγροτικών εκμεταλλεύσεων από φυσικούς κινδύνους. 

2.1.2. Η τεκμηριωμένη εισήγηση των προτεραιοτήτων 
εφαρμογής μέτρων ενεργητικής προστασίας, καθώς και 
των περιοχών εφαρμογής τους. 

2.1.3 0 προγραμματισμός και σχεδιασμός προγραμμά¬ 
των προστασίας της αγροτικής παραγωγής του φυτικού, 
ζωικού, αλιευτικού και έγγειου κεφαλαίου των αγροτικών 
εκμεταλλεύσεων από φυσικούς κινδύνους, καθώς και η 
σύνταξη των ετήσιων σχετικών εκθέσεων ανάλυσης κό¬ 
στους των εν λόγω προγραμμάτων. 

2.1.4 Η μέριμνα για το σχεδίασμά οδηγιών σχετικά με 
την παροχή τεχνικών συμβουλών στους αγρότες και στις 
Οργανώσεις των σε θέματα ενεργητικής προστασίας και 
ασφάλισης κατά της επέλευσης καταστροφικών κινδύ¬ 
νων. 

2.1.5 Η παρακολούθηση, η εποπτεία και ο έλεγχος της 
οργάνωσης και λειτουργίας όλων των προγραμμάτων 
τροποποίησης καιρού, όπως αυτά ορίζονται στηνπαρ. 1 β 
του άρθρου 2 του ν.2342/1995 (ΦΕΚ 208 Α'), καθώς και 
όλων των λοιπών προγραμμάτων προστασίας της αγρο¬ 
τικής παραγωγής, του φυτικού, ζωικού, αλιευτικού και έγ¬ 
γειου κεφαλαίου των αγροτικών εκμεταλλεύσεων από 
φυσικούς κινδύνους, που με εισήγησή της αναθέτει να 
φέρουν σε πέρας τα Περιφερειακά Υποκαταστήματα. 

2.1.6 Η παροχή οδηγιών και κατευθύνσεων στα αρμόδια 
όργανα ασφάλισης, σχετικά με την εφαρμογή των διατά¬ 
ξεων που διέπουν την ενεργητική προστασία από φυσι¬ 
κούς κινδύνους. 

2.1.7 Η εισήγηση για τη συνεργασία με φορείς του εσω¬ 
τερικού και εξωτερικού για την οργάνωση και εκτέλεση 
προγραμμάτων ενεργητικής προστασίας από φυσικούς 
κινδύνους, καθώς και λοιπών προγραμμάτων τροποποίη¬ 
σης καιρού. 

2.1.8 Η συγκέντρωση των απαραίτητων μετεωρολογι¬ 
κών και στατιστικών στοιχείων. 

2.1.9 Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του τμήματος. 

2.1.10 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.1.11 Η διεξαγωγή και η διεκπεραίωση της αλληλο¬ 
γραφίας του Τ μήματος. 

2.2. Τμήμα Μελετών και Εκπαίδευσης 

Στις αρμοδιότητες του Τ μήματος αυτού ανήκει: 

2.2.1 Η εισήγηση, η παρακολούθηση, η εποπτεία και ο 
έλεγχος της οργάνωσης και λειτουργίας ερευνητικών ερ¬ 
γασιών που άπτονται των δραστηριοτήτων του ΕΛ.Γ.Α, 
καθώς και η αξιοποίηση των αποτελεσμάτων των ερευνη¬ 
τικών αυτών εργασιών, με οδηγίες εφαρμογής τους. 

2.2.2 Μετά από εισήγηση της αρμόδιας Διεύθυνσης η 
μέριμνα για την οργάνωση προγραμμάτων εκπαίδευσης 
για όλο το προσωπικό του ΕΛ.Γ.Α. 

2.2.3 Η μέριμνα για την έκδοση και επανέκδοση των εγ¬ 
χειριδίων εκτιμητικής του ΕΛ.Γ.Α. 

2.2.4 Μετά από εισήγηση της αρμόδιας Διεύθυνσης η ορ¬ 
γάνωση επιμορφωτικών σεμιναρίων και εκπαιδευτικών προ¬ 
γραμμάτων σε συνεργασία με φορείς εκπαίδευσης και έρευ¬ 
νας (Πανεπιστήμια, Ερευνητικά Κέντρα, Ινστιτούτα), με σκο¬ 
πό την επιμόρφωση του προσωπικού του Οργανισμού. 

2.2.5 Η εισήγηση για τον εφοδιασμό της Διεύθυνσης και 
των Περιφερειακών Υποκαταστημάτων μετά απαραίτητα 
εποπτικά μέσα, βιβλία και έντυπα. 

2.2.6 Η μέριμνα για την οργάνωση, διαχείριση και διακί¬ 
νηση του διαθέσιμου στον Οργανισμό οπτικοακουστικού, 
εκπαιδευτικού, ενημερωτικού κ.λ.π υλικού. 

2.2.7 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.2.8 Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του τμήματος. 

2.2.9 Η μέριμνα για τη σύνταξη, επιμέλεια, έκδοση και 
διάθεση στους ενδιαφερομένους φορείς της ετήσιας 
απολογιστικής έκθεσης του Οργανισμού σχετικά με τις 
δραστηριότητέςτου. 

2.2.10 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.2.11 Η διεξαγωγή και διεκπεραίωση της αλληλογρα¬ 
φίας του Τμήματος καθώς και η τήρηση του σχετικού αρ¬ 
χείου. 

2.3. Τμήμα Στατιστικής και Γεωγραφικών Συστημάτων 
Πληροφοριών (Γ.Σ.Π) 

Στις αρμοδιότητες του Τ μήματος αυτού ανήκει: 

2.3.1 Η μέριμνα για την παροχή διοικητικής πληροφό¬ 
ρησης σε θέματα ζημιών. 

2.3.2 Η συγκέντρωση, επεξεργασία και ανάλυση στατι¬ 
στικών στοιχείων, που αφορούν σε όλες τις δραστηριότη¬ 
τες του ΕΛ.Γ.Α. 


2.3.3. Η προώθηση των αποτελεσμάτων της στατιστι¬ 
κής ανάλυσης στις αρμόδιες Υπηρεσίες για αξιολόγηση 
και αξιοποίηση. 

2.3.4. Η σύνταξη και έκδοση ετήσιου στατιστικού δελτί¬ 
ου με τις δραστηριότητες και τα πεπραγμένα του ΕΛ.Γ.Α. 

2.3.5. Η συνεργασία με φορείς και Υπηρεσίες εκτός 
ΕΛ.Γ.Α. για ανταλλαγή πληροφοριών και κατάρτιση κοι¬ 
νών στατιστικών προγραμμάτων. 

2.3.6. Η παρακολούθηση σε ετήσια βάση του δείκτη 
ανταποδοτικότητας ανά Νομό και προϊόν με έντονο οικο¬ 
νομικό ενδιαφέρον για τον ΕΛΓΑ και η σύνταξη των σχετι¬ 
κών εκθέσεων. 

2.3.7. Η συνεργασία με τις αρμόδιες υπηρεσίες άλλων 
ασφαλιστικών και αντασφαλιστικών Οργανισμών, με σκοπό 
την ανταλλαγή στατιστικών δεδομένων και πληροφοριών. 

2.3.8. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του τμήματος. 

2.3.9. Η παρακολούθηση, εποπτεία και ο έλεγχος της 
οργάνωσης και λειτουργίας προγραμμάτων Τηλεπισκό¬ 
πησης και Γεωγραφικών Συστημάτων Πληροφοριών 
(Γ.Σ.Π.) και συναφών τεχνολογιών. 

2.3.10. Η παρακολούθηση των εξελίξεων της έρευνας 
και των εφαρμογών Γ.Σ. Π., Τηλεπισκόπησης και νέων τε¬ 
χνολογιών στο διεθνή χώρο καθώς και η εισήγηση για την 
αξιοποίηση των αποτελεσμάτων. 

2.3.11. Η εισήγηση για τη συνεργασία με πανεπιστημια¬ 
κούς και ερευνητικούς φορείς, δημόσιες υπηρεσίες η ιδιω¬ 
τικούς φορείς για τη μελέτη, έρευνα και εφαρμογή ερευνη¬ 
τικών και λοιπών προγραμμάτων, σχετικών με τις δυνατότη¬ 
τες και την αξιοποίηση των Γ.Σ.Π., Τηλεπισκόπισης και νέων 
Τεχνολογιών στους τομείς της γεωργίας και της μετεωρο¬ 
λογίας, στο πλαίσιο των δραστηριοτήτων του ΕΛ.Γ.Α. 

2.3.12. Η συλλογή χαρτογραφικών και μη δεδομένων 
προερχόμενων από διάφορες πηγές για την επεξεργασία 
με διάφορες μεθόδους χωρικής ανάλυσης, με στόχο την 
μελέτη φαινομένων που έχουν άμεση σχέση με την εκτι- 
μητική διαδικασία. 

2.3.13. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.3.14. Η διεξαγωγή και διεκπεραίωση της αλληλογραφίας 
του Τ μήματος καθώς και η τήρηση του σχετικού αρχείου. 

Άρθρο 12 

Διεύθυνση Διοικητικού 

1. Η Διεύθυνση Διοικητικού διαρθρώνεται σε Τμήματα 
ως εξής: 

α. Τμήμα Προσωπικού 

β. Τμήμα Οργάνωσης και Διοίκησης 

γ. Τμήμα Τεχνικής και Διοικητικής Υποστήριξης 

2. Οι αρμοδιότητες της Διεύθυνσης Διοικητικού ανάγο¬ 
νται στα κατωτέρω θέματα, τα οποία κατανέμονται μετα¬ 
ξύ των Τμημάτων της ως ακολούθως: 

2.1. Τμήμα Προσωπικού 

Στις αρμοδιότητες του Τμήματος αυτού ανήκει: 

2.1.1. Η τεκμηριωμένη εισήγηση για τις ανάγκες των 
Υπηρεσιών της Κεντρικής Διοίκησης και των Περιφερεια¬ 
κών Υποκαταστημάτων σε προσωπικό και η κατανομή του 
σε κλάδους, βαθμούς ή ειδικότητες. 

2.1.2. Η μέριμνα για την πρόσληψη τακτικού και έκτα¬ 
κτου προσωπικού και ο χειρισμός όλων των θεμάτων υπη¬ 
ρεσιακής κατάστασης και εξέλιξής του. 

2.1.3. Ο χειρισμός όλων των θεμάτων που αναφέρονται 
σε ρύθμιση των όρων αμοιβής και εργασίας όλου του 
προσωπικού. 

2.1.4. Η μέριμνα για θέματα ιατρικής περίθαλψης και 
χορήγησης των πάσης φύσεως αδειών. 

2.1.5. Η μέριμνα για την έκδοση των σχετικών πράξεων 
συνταξιοδότησης των αποχωρούντων ή απολυόμενων 
υπαλλήλων και των μελών της οικογένειάς τους. 

2.1.6. Η οργάνωση, τήρηση και ενημέρωση του Μητρώ¬ 
ου Αρχείου όλου του προσωπικού του ΕΛ.Γ.Α. που υπη¬ 
ρετεί ή έχει συνταξιοδοτηθεί. 

2.1.7 Η συγκρότηση και εξυπηρέτηση της λειτουργίας 
των Υπηρεσιακών Συμβουλίων. 

2.1.8 Η σύνταξη, η τήρηση και η κοινοποίηση των πρα¬ 
κτικών καιτωναποφάσεωντων Υπηρεσιακών Συμβουλίων. 

2.1.9 Η προετοιμασία εκδίκασης και διεκπεραίωσης των 
πειθαρχικών διαδικασιών. 

2.1.10 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.1.11. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου. 

2.2. Τμήμα Οργάνωσης και Διοίκησης 

Στις αρμοδιότητες του Τμήματος αυτού ανήκει: 

2.2.1. Η μελέτη και εισήγηση για την ορθολογική και εκ¬ 
συγχρονισμένη οργάνωση και λειτουργία των Υπηρεσιών 
της Κεντρικής Διοίκησης και των Περιφερειακών Υποκα¬ 
ταστημάτων. 

2.2.2. Η συνεργασία με τις αρμόδιες Υπηρεσίες για τη 
λήψη μέτρων αποκέντρωσης αρμοδιοτήτων. 

2.2.3. Η απλούστευση και ο περιορισμός των γραφειο¬ 
κρατικών διαδικασιών. 

2.2.4. Η μελέτη και εισήγηση για τον ορισμό καιτηνπαύ- 
σητων ανταποκριτών του ΕΛ.Γ.Α.. 

2.2.5. Η εισήγηση για το ύψος καθώς και η μέριμνα για 
την εκκαθάριση της αποζημίωσης των ανταποκριτών του 
ΕΛ.Γ.Α. σε συνεργασία με τις αρμόδιες υπηρεσίες. 

2.2.6. Η επεξεργασία όλων των νομοθετικών κειμένων, 
νομοσχεδίων, διαταγμάτων, αποφάσεων και κανονισμών, 
που συντάσσονται από τις αρμόδιες υπηρεσίες του ΕΛ.Γ.Α. 
και η προώθησή τους μέχρι την οριστικοποίησή τους. 

2.2.7 Η μέριμνα εφοδιασμού των Υπηρεσιών με ΦΕΚ 
από το Εθνικό Τυπογραφείο και η προώθηση σ’ αυτό των 
προς δημοσίευση πράξεων. 

2.2.8 Η μέριμνα για τη σύσταση, συγκρότηση και λει¬ 
τουργία των Συλλογικών Οργάνων, καθώς και η τήρηση 
αρχείου πρακτικών των συνεδριάσεων και η μέριμνα για 
την κοινοποίηση των αποφάσεων αυτών στις αρμόδιες 
Υπηρεσίες του ΕΛ.Γ.Α. 

2.2.9 Η διεξαγωγή και η διεκπεραίωση της αλληλογρα¬ 
φίας του Τ μήματος καθώς και η τήρηση του σχετικού αρ¬ 
χείου. 

2.3. Τμήμα Τεχνικής και Διοικητικής Υποστήριξης 

Στις αρμοδιότητες του Τμήματος αυτού ανήκει: 

2.3.1. Η διακίνηση της διαβαθμισμένης ή μη, εισερχό¬ 
μενης και εξερχόμενης αλληλογραφίας. 

2.3.2. Η μέριμνα για την αναπαραγωγή εγγράφων ή κει¬ 
μένων με τα τεχνικά μέσα που διαθέτει ο ΕΛ.Γ.Α., καθώς 
και η μέριμνα για την καλή λειτουργία των μέσων αυτών. 

2.3.3. Η μέριμνα για τη στέγαση των Υπηρεσιών της Κε- 
ντρικήςΔιοίκησηςτου ΕΛ.Γ.Α. καιη κατανομή των χώρων. 


2.3.4. Η μέριμνα για την κυκλοφορία, συντήρηση και άρ¬ 
ση της κυκλοφορίας των αυτοκινήτων του ΕΛ.Γ.Α. και η 
παρακολούθηση του έργου των οδηγών. 

2.3.5. Η μέριμνα για την καθαριότητα, ευταξία, λειτουρ¬ 
γικότητα και συντήρηση των κτιρίων και εγκαταστάσεων 
και η λήψη μέτρων βελτίωσής τους. 

2.3.6. Η μέριμνα για την εύρυθμη λειτουργία των τηλε¬ 
πικοινωνιακών μέσων και του ηλεκτρομηχανολογικού 
εξοπλισμού του ΕΛ.Γ.Α. καθώς καιη μέριμνα συντήρησής 
τους. 

2.3.7. Η τήρηση των αρχείων των σχεδίων της εξερχό¬ 
μενης αλληλογραφίας και των αρχείων, των Εγκυκλίων, 
των Αποφάσεων, κ.λ.π. 

2.3.8. Η μέριμνα για την οργάνωση και σχεδίασμά θεμά¬ 
των σχεδίασης εκτάκτων αναγκών που αφορούν τη Κε¬ 
ντρική Διοίκηση του ΕΛ.Γ.Α. 

2.3.9. Η φροντίδα εξωτερικών μεταφορών αλληλογρα¬ 
φίας, επιταγών, φακέλων και λοιπών υλικώντου ΕΛ.Γ.Α.. 

2.3.10 Η βεβαίωση της ακρίβειας αντιγράφων, φωτοα¬ 
ντιγράφων οποιονδήποτε εγγράφων και γενικά δικαιολο- 
γητικών, ύστερα από αντιπαραβολή τους με το επιδει¬ 
κνυόμενο σχετικό πρωτότυπο ή αντίγραφο. 

2.3.11 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.3.12 Η διεξαγωγή και η διεκπεραίωση της αλληλο¬ 
γραφίας του Τ μήματος καθώς και η τήρηση του σχετικού 
αρχείου. 

Άρθρο 13 

Διεύθυνση Οικονομικού 

1. Η Διεύθυνση Οικονομικού διαρθρώνεται σε Τμήματα 
ως εξής: 

α. Τμήμα Λογιστηρίου 

β. Τμήμα Μισθοδοσίας 

γ. Τμήμα Προμηθειών 

2. Οι αρμοδιότητες της Διεύθυνσης Οικονομικού ανά¬ 
γονται στα πιο κάτω θέματα, τα οποία κατανέμονται με¬ 
ταξύ των Τμημάτων της ως ακολούθως: 

2.1. Τμήμα Λογιστηρίου 

Στις αρμοδιότητες του Τμήματος αυτού ανήκει: 

2.1.1. Η τήρηση των λογαριασμών των κάθε φύσεως οι¬ 
κονομικών συναλλαγών του Οργανισμού και των ανα¬ 
γκαίων αποτελεσματικών λογαριασμών, σύμφωνα με αυ¬ 
τά που ορίζονται στον Κανονισμό Οικονομικής Διαχείρι¬ 
σης του ΕΛ.Γ.Α.. 

2.1.2. Η διενέργεια των λογιστικών εγγραφών και η κα¬ 
τάρτιση του ετήσιου ισολογισμού του ΕΛ.Γ.Α.. 

2.1.3. Η παρακολούθηση τωνταμειακών, λογιστικών και 
γενικά διαχειριστικών εργασιών του ΕΛ.Γ.Α. 

2.1.4. Η λογιστική παρακολούθηση της ακίνητης και κι¬ 
νητής περιουσίας του Οργανισμού. 

2.1.5. Η επιμέλεια για την κατάρτιση, τροποποίηση και 
αναμόρφωση του τακτικού προϋπολογισμού του ΕΛ.Γ.Α., 
σε συνεργασία με τις αρμόδιες Υπηρεσίες και η παρακο¬ 
λούθηση της εκτέλεσής του. 

2.1.6. Η τήρηση αρχείου όλων των λογιστικών παρα¬ 
στατικών. 

2.1.7. Η μέριμνα για την είσπραξη των κάθε φύσεως 
εσόδωντου ΕΛ.Γ.Α.. 

2.1.8. Η παρακολούθηση της πορείας βεβαίωσης, εί¬ 
σπραξης και απόδοσης των εισπραττόμενων υπέρ ΕΛ. Γ.Α 
εσόδων από τους αρμόδιους φορείς. 

2.1.9. Ο έλεγχος της μεταφοράς σε λογαριασμούς του 
ΕΛ.Γ.Α., τωνεισπραττόμενων υπέρ αυτού εσόδων. 

2.1.10. Η μελέτη και εισήγηση μέτρων βελτίωσης του 
τρόπου βεβαίωσης, είσπραξης και απόδοσης των κάθε 
φύσεως εσόδων του ΕΛ.Γ.Α.. 

2.1.11. Η διενέργεια ελέγχου πριν από κάθε πληρωμή 
οποιουδήποτε ποσού, για τη βεβαίωση του νομότυπου 
της δαπάνης και της ύπαρξης όλων των απαραίτητων δι- 
καιολογητικών, σύμφωνα με τις διατάξεις του Κανονι¬ 
σμού Οικονομικής Διαχείρισης και Λογιστικού του 
ΕΛ.Γ.Α.. 

2.1.12. Η διαχείριση των πάγιων πιστώσεων μικροδαπα- 
νών για την κάλυψη των άμεσων αναγκών της Κεντρικής 
Διοίκησης και των Περιφερειακών Υποκαταστημάτων. 

2.1.13. Η μέριμνα για την καταβολή των αμοιβώντων συ- 
νεργαζόμενων με τον ΕΛΓΑ νομικών ή φυσικών προσώ¬ 
πων (ανταποκριτές, Συνεταιρισμοί, ΟΤΑ κλπ). 

2.1.14. Η μέριμνα για την έκδοση εντολών πληρωμής 
των κάθε φύσεως πληρωμών του ΕΛ.Γ.Α.. 

2.1.15. Η παρακολούθηση των αλλαγών του ειδικού 
αποθεματικούτου Οργανισμού και η μέριμνα για την ανα- 
πλήρωση και διατήρησή του. 

2.1.16. Η εισήγηση προτάσεων και η μέριμνα για την 
επένδυση των αποθεματικών του Οργανισμού. 

2.1.17. Η συγκέντρωση και ανάλυση όλων των οικονομι¬ 
κών στοιχείων σε σχέση με το λειτουργικό κόστος του Ορ¬ 
γανισμού, η παρακολούθηση και εξέλιξη της πορείας του, 
καθώς και η σύνταξη των τακτικών σχετικών αναφορών 
προς τη Διοίκηση του ΕΛΓΑ.. 

2.1.18. Η τήρηση αρχείου δικαιολογητικών πληρωμών 
και αποζημιώσεων σε κληρονόμους, λόγω θανάτου των 
δικαιούχων. 

2.1.19. Η μέριμνα για την απόδοση των επιστρεφόμε- 
νων ανεξόφλητων εντολών πληρωμής αποζημιώσεων. 

2.1.20. Η σύνταξη καταλογιστικών πράξεων για αχρεω- 
στήτως καταβληθείσες αποζημιώσεις και η παρακολού¬ 
θηση της εκτέλεσής τους. 

2.1.21. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου. 

2.2. Τμήμα Μισθοδοσίας 

Στις αρμοδιότητες του Τμήματος αυτού ανήκει: 

2.2.1 Η παρακολούθηση της εργατικής-φορολογικής 
και ασφαλιστικής νομοθεσίας, η οποία άπτεται άμεσα της 
μισθοδοσίας, οδοιπορικών και λοιπών αμοιβών. 

2.2.2 Η παρακολούθηση της έγκαιρης απόδοσης κάθε 
είδους κρατήσεων υπέρ των ασφαλιστικών ταμείων και 
υπέρ τρίτων από τις αποδοχές του προσωπικού, καθώς 
και η παρακολούθηση των αμοιβών τρίτων από τον 
ΕΛ.Γ.Α. 

2.2.3 Η μέριμνα για την καταβολή των ειδικών αποζη¬ 
μιώσεων στους ανταποκριτές ή στους ασφαλιστικούς 
πράκτορες του ΕΛ.Γ.Α και η διενέργεια κάθε πράξης σχε¬ 
τικής με το σκοπό αυτό. 

2.2.4 Η εκκαθάριση και εντολή της καταβολής των δα¬ 
πανών μισθοδοσίας και γενικώς των αποδοχών του προ¬ 
σωπικού. 

2.2.5 Ο έλεγχος και η εκκαθάριση των οδοιπορικών και 
λοιπών εξόδων αποζημιώσεων. 

2.2.6 Χορήγηση βεβαιώσεων (για Εφορία, για Ασφαλι¬ 
στικά Ταμεία και πάσης φύσεως βεβαιώσεις που ζητού¬ 
νται). 


2.2.7 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.2.8 Η διεξαγωγή και η διεκπεραίωση της αλληλογρα¬ 
φίας του Τμήματος καθώς και η τήρηση του σχετικού αρ¬ 
χείου. 

2.3. Τμήμα Προμηθειών 

Στις αρμοδιότητες του Τμήματος αυτού ανήκει: 

2.3.1. Η μέριμνα για τη διενέργεια των κάθε φύσεως 
προμηθειών υλικών, ειδών, μέσων και υπηρεσιών, που εί¬ 
ναι απαραίτητα στον Οργανισμό. 

2.3.2. Η διαχείριση, επίβλεψη καιη μέριμνα συντήρησης 
των ανωτέρω υλικών, ειδών και μέσων. 

2.3.3. Η μέριμνα για την κάλυψη των αναγκών των Υπη¬ 
ρεσιών του ΕΛ.Γ.Α. σε κάθε είδους υλικά καθώς και για 
την παραλαβή, αποθήκευση, διάθεση και διακίνησή τους. 

2.3.4. Η παρακολούθηση και η επιμέλεια διασφάλισης 
της περιουσίας του Οργανισμού. 

2.3.5. Η τήρηση σε ηλεκτρονική μορφή βιβλίων αποθη¬ 
κών και λοιπών στοιχείων για την παρακολούθηση της 
διακίνησης των υλικών. 

2.3.6. Η εισήγηση για την εκποίηση ή καταστροφή μη 
χρησιμοποιούμενων υλικών. 

2.3.7. Η παρακολούθηση καιη επιμέλεια κατάρτισης και 
κύρωσης των κάθε είδους συμβάσεων. 

2.3.8. Η μέριμνα για την εκτύπωση του έντυπου υλικού 
και των εκδόσεων του ΕΛ.Γ.Α.. 

2.3.9. Η μέριμνα γιατη συγκρότηση των επιτροπών προ¬ 
μηθειών και παραλαβών. 

2.3.10. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του Τ μήματος. 

2.3.11. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.3.12. Η διεξαγωγή και η διεκπεραίωση της αλληλο¬ 
γραφίας του Τ μήματος καθώς και η τήρηση του σχετικού 
αρχείου. 

Άρθρο 14 

Διεύθυνση Πληροφορικής 

1. Η Διεύθυνση Πληροφορικής διαρθρώνεται σε Τμή¬ 
ματα ως εξής: 

α. Τμήμα Ανάλυσης και Προγραμματισμού 

β. Τμήμα Τεχνικής Υποστήριξης 

2. Οι αρμοδιότητες της Διεύθυνσης Πληροφορικής 
ανάγονται στα παρακάτω θέματα, τα οποία κατανέμονται 
μεταξύ των Τμημάτων της ως ακολούθως: 

2.1. Τμήμα Ανάλυσης και Προγραμματισμού 

Στις αρμοδιότητες του Τμήματος αυτού ανήκει: 

2.1.1. Ο γενικός σχεδιασμός και η χάραξη στρατηγικής 
για την ανάπτυξη της πληροφορικής στις Υπηρεσίες του 
ΕΛ.Γ.Α.. 

2.1.2. Ο σχεδιασμός, η ανάλυση, η υλοποίηση και η τεκ¬ 
μηρίωση των μηχανογραφικών εφαρμογών που αναπτύσ¬ 
σονται είτε εσωτερικά από το προσωπικό της Δ/νσης είτε 
σε συνεργασία με εξωτερικούς συνεργάτες. 

2.1.3. Η παρακολούθηση των τεχνολογικών εξελίξεων 
στον τομέα της πληροφορικής, η έρευνα της αγοράς και 
η εισήγηση νέων εργαλείων ανάπτυξης με σκοπό τη βελ¬ 
τιστοποίηση της λειτουργίας των πληροφοριακών συστη¬ 
μάτων. 

2.1.4. Η εκπόνηση τεχνικοοικονομικών μελετών σκοπι¬ 
μότητας για τη μηχανοργάνωση των υπηρεσιακών μονά¬ 
δων του ΕΛ.Γ.Α. 

2.1.5. Η μέριμνα για την αποδοτική και τεχνολογικά σω¬ 
στή λειτουργία του λογισμικού των μηχανογραφικών 
εφαρμογών. 

2.1.6. Η μέριμνα για την εκτέλεση δοκιμών καλής λει¬ 
τουργίας των εφαρμογών κατά το στάδιο πιλοτικής λει¬ 
τουργίας και η εισήγηση για την ένταξή τους σε παραγω¬ 
γική λειτουργία. 

2.1.7. Η συνεργασίατου Τμήματος μετιςΥπηρεσίεςτου 
Οργανισμού για τη βελτίωση των υφιστάμενων εντύπων 
και ο σχεδιασμός νέων. 

2.1.8. Η συνεργασία με άλλα Μηχανογραφικά Κέντρα 
του εσωτερικού και του εξωτερικού σε θέματα αρμοδιό¬ 
τητας πληροφορικής. 

2.1.9. Η μέριμνα για την εκπαίδευση του προσωπικού 
και των χρηστών (υεθΓε) σε θέματα που άπτονται μηχανο¬ 
γραφικών εφαρμογών. 

2.1.10. Η ευθύνη για τις εργασίες συντήρησης και ανα¬ 
βάθμισης των συστημάτων και μηχανογραφικών εφαρμο¬ 
γών αυτοματοποίησης γραφείου. 

2.1.11 Η μέριμνα γιατην έκδοση εγχειριδίων χρήσης και 
λειτουργίας των μηχανογραφικών εφαρμογών. 

2.1.12 Η σύνταξη εκθέσεων, προγραμματικού χαρακτή¬ 
ρα στην αρχή του έτους και ο ετήσιος απολογισμός στο 
τέλος του χρόνου. 

2.1.13 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση των παραγομένων αρχείων σε ηλεκτρονική 
μορφή. 

2.1.14 Η συνεργασία του Τμήματος με τις Υπηρεσίες 
του Οργανισμού για την βελτίωση των υφιστάμενων μη¬ 
χανογραφικών εντύπων και το σχεδίασμά νέων. 

2.1.15 Η μέριμνα για την εκτέλεση δοκιμών καλής λει¬ 
τουργίας των εφαρμογών κατά το στάδιο πιλοτικής λει¬ 
τουργίας και η εισήγηση για την ένταξή τους σε παραγω¬ 
γική λειτουργία. 

2.1.16 Η μέριμνα για την εκπαίδευση του προσωπικού 
και των χρηστών (υεθΓε) των μηχανογραφικών εφαρμο¬ 
γών του Οργανισμού. 

2.1.17 Η μέριμνα τήρησης της αλληλογραφίας του Τμή¬ 
ματος. 

2.2 Τμήμα Τεχνικής Υποστήριξης 

Στις αρμοδιότητες του Τμήματος αυτού ανήκει: 

2.2.1. Η μέριμνα για την καλή λειτουργία και πλήρη εκ¬ 
μετάλλευση του εξοπλισμού, του λογισμικού του συστή¬ 
ματος (εγείοπι εοίίνναι-θ), της βάσης δεδομένων (0313 
035Θ) και των εργαλείων ανάπτυξης μηχανογραφικών 
εφαρμογών. 

2.2.2. Η σύνταξη χρονοπρογραμμάτων ροής των μηχα¬ 
νογραφικών εφαρμογών. 

2.2.3. Η παρακολούθηση των δικαιωμάτων και υποχρε¬ 
ώσεων που προέρχονται από συμβάσεις αγοράς ή μί¬ 
σθωσης υπηρεσιών και εξοπλισμού. 

2.2.4. Η μέριμνα για την ασφάλεια του συστήματος και 
των μηχανογραφικών εφαρμογών με τηντήρηση Αρχείου 
όλων των Κωδικών Προσπέλασης και δικαιωμάτων ανά 
χρήστη. 

2.2.5. Η τεχνική υποστήριξη των υπηρεσιακών μονάδων 
του ΕΛ.Γ.Α. 


2.2.6. Η παρακολούθηση της λειτουργικότητας και από¬ 
δοσης των μονάδων του εξοπλισμού και εφαρμογή σύγ¬ 
χρονων τεχνικών μεθόδων με σκοπό τη βελτιστοποίηση 
και αύξηση της απόδοσής τους. 

2.2.7. Η εγκατάσταση νέου μηχανογραφικού εξοπλι¬ 
σμού και εκτέλεση δοκιμών καλής λειτουργίας. 

2.2.8. Η μέριμνα για την τήρηση και ανανέωση αδειών 
χρήσης των λογισμικών πακέτων που είναι εγκατεστημέ¬ 
να στον αγορασμένο ή μισθωμένο μηχανογραφικό και δι- 
κτυακό εξοπλισμό του ΕΛ.Γ.Α.. 

2.2.9. Ο προγραμματισμός, η τήρηση και φύλαξη των 
ηλεκτρονικών αρχείων σε αντίγραφα ασφαλείας (Β3σΙ<- 

υρ). 

2.2.10. Η μέριμνα για την έκδοση μηχανογραφικών κα¬ 
ταστάσεων και πάσης φύσεως μηχανογραφικών εντύπων 
και η προώθησή τους στους αρμόδιους αποδέκτες. 

2.2.11. Η τήρηση βιβλίου βλαβών και αποκατάστασης. 

2.2.12. Η σύνταξη εκθέσεων, προγραμματικού χαρα¬ 
κτήρα στην αρχή του έτους και ο ετήσιος απολογισμός 
στο τέλος του χρόνου. 

2.2.13. Η διαχείριση και η μέριμνα γιατην καλή λειτουρ¬ 
γία του τοπικού και του Πανελλαδικού δικτύου του 
ΕΛ.Γ.Α. (κόμβοι, θ-πΐ3ίΙ κ.λπ.).] 

2.2.14. Η ανάπτυξή της ενδοδικτυακής επικοινωνίας 
«ΙπϊγβπθΙ» μεταξύ των Υπηρεσιακών μονάδωντου Οργανι¬ 
σμού. 

2.2.15 Η φροντίδα λειτουργίας κόμβου του ΕΛ.Γ.Α. στο 
Διαδίκτυο και η υποστήριξή του. 

2.2.16 Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση των παραγομένων αρχείων σε ηλεκτρονική 
μορφή. 

2.2.17 Η μέριμνα για την έκδοση μηχανογραφικών κα¬ 
ταστάσεων και πάσης φύσεως μηχανογραφικών εντύπων 
και προώθησή τους στους αρμόδιους αποδέκτες. 

2.2.18 Η συνεργασία με τα ΚΕΠ σε θέματα λειτουργίας 
των μηχανογραφικών εφαρμογών. 

2.2.19 Η μέριμνα για την αποστολή - λήψη - επεξεργα¬ 
σία αρχείων προς και από φορείς συνεργαζόμενους με 
τον ΕΛ.Γ.Α, όπως ΑΤΕ, Υπ. Οικονομικών κ.λ.π 

2.2.20 Η τήρηση αρχείου όλων των κωδικών και δικαιω¬ 
μάτων πρόσβασης των χρηστών στις μηχανογραφικές 
εφαρμογές. 

2.2.21 Η μέριμνα για την έκδοση καταστάσεων απόδο¬ 
σης χρηστών. 

2.2.22 Η μέριμνα τήρησης της αλληλογραφίας του Τμή¬ 
ματος και της βιβλιοθήκης της Δ/νσης. 

ΚΕΦΑΛΑΙΟ Γ 

ΠΕΡΙΦΕΡΕΙΑΚΑ ΥΠΟΚΑΤΑΣΤΗΜΑΤΑ 
Άρθρο 15 

Ορισμός Περιφερειακών Υποκαταστημάτων 

Τα Περιφερειακά Υποκαταστήματα του ΕΛ.Γ.Α. ορίζο¬ 
νται σε: 

α) δεκατρία (13) Υποκαταστήματα ΕΛ.Γ.Α. και 

β) το Κέντρο Μετεωρολογικών Εφαρμογών (ΚΕ.Μ.Ε.). 

Άρθρο 16 

Έδρα και Γεωγραφική Δικαιοδοσία 
Περιφερειακών Υποκαταστημάτων 

1. Τα Υποκαταστήματα ΕΛ.ΓΑ., η έδρα τους και η γεω¬ 
γραφική δικαιοδοσία τους είναι: 

α. ΥΠΟΚΑΤΑΣΤΗΜΑ ΕΛ.Γ,Α. ΑΛΕΞΑΝΔΡΟΥΠΟΛΗΣ 
με έδρα την Αλεξανδρούπολη 

και γεωγραφική δικαιοδοσία στους Νομούς: Έβρου, 
Ροδόπης και Ξάνθης, 
β. ΥΠΟΚΑΤΑΣΤΗΜΑ ΕΛ.Γ,Α. ΚΑΒΑΛΑΣ, 
με έδρα την Καβάλα 

και γεωγραφική δικαιοδοσία στους Νομούς : Καβάλας 
και Δράμας. 

γ. ΥΠΟΚΑΤΑΣΤΗΜΑ ΕΛ.Γ,Α. ΘΕΣΣΑΛΟΝΙΚΗΣ, 
με έδρα τη Θεσσαλονίκη 

και γεωγραφική δικαιοδοσία στους Νομούς: Θεσσαλο¬ 
νίκης, Πιερίας, Κιλκίς, Σερρών και Χαλκιδικής, 
δ. ΥΠΟΚΑΤΑΣΤΗΜΑ ΕΛ.Γ,Α. ΒΕΡΟΙΑΣ 
με έδρα τη Βέροια 

και γεωγραφική δικαιοδοσία στους Νομούς: Ημαθίας 
και Πέλλας, 

ε. ΥΠΟΚΑΤΑΣΤΗΜΑ ΕΛ.Γ,Α. ΚΟΖΑΝΗΣ, 
με έδρα την Κοζάνη 

και γεωγραφική δικαιοδοσία στους Νομούς: Κοζάνης, 
Φλώρινας, Καστοριάς και Γρεβενών. 
στ. ΥΠΟΚΑΤΑΣΤΗΜΑ ΕΛ.Γ,Α. ΛΑΡΙΣΑΣ, 
με έδρα τη Λάρισα. 

και γεωγραφική δικαιοδοσία στους Νομούς Λάρισας, 
Τρικάλων, Καρδίτσας, και Μαγνησίας, 
ζ. ΥΠΟΚΑΤΑΣΤΗΜΑ ΕΛ.Γ,Α. ΛΑΜΙΑΣ 
με έδρα τη Λαμία 

και γεωγραφική δικαιοδοσία στους Νομούς: Φθιώτιδας, 
Ευρυτανίας και Βοιωτίας, 
η. ΥΠΟΚΑΤΑΣΤΗΜΑ ΕΛ.Γ,Α. ΙΩΑΝΝΙΝΩΝ, 
με έδρα τα Ιωάννινα 

και γεωγραφική δικαιοδοσία στους Νομούς: Ιωαννίνων, 
Άρτας, Πρέβεζας, Θεσπρωτίας και Κέρκυρας, 
θ. ΥΠΟΚΑΤΑΣΤΗΜΑ ΕΛ.Γ,Α. ΑΓΡΙΝΙΟΥ, 
με έδρα το Αγρίνιο 

και γεωγραφική δικαιοδοσία στους Νομούς: Αιτωλοα¬ 
καρνανίας, Φωκίδας και Λευκάδας, 
ι. ΥΠΟΚΑΤΑΣΤΗΜΑ ΕΛ.Γ,Α. ΑΘΗΝΑΣ, 
με έδρα την Αθήνα 

και γεωγραφική δικαιοδοσία στους Νομούς: Αττικής, 
Εύβοιας, Λέσβου, Χίου, Σάμου, Κυκλάδων καιΔωδεκανή- 
σου. 

ια. ΥΠΟΚΑΤΑΣΤΗΜΑ ΕΛ.Γ,Α. ΠΑΤΡΑΣ, 
με έδρα την Πάτρα 

και γεωγραφική δικαιοδοσία στους Νομούς: Αχαίας, 
Κορινθίας, Ηλείας, Ζακύνθου και Κεφαλληνίας, 
ιβ. ΥΠΟΚΑΤΑΣΤΗΜΑ ΕΛ.Γ,Α. ΤΡΙΠΟΛΗΣ, 
με έδρα την Τρίπολη 

και γεωγραφική δικαιοδοσία στους Νομούς: Αρκαδίας, 
Αργολίδος, Μεσσηνίας και Λακωνίας 
ιγ. ΥΠΟΚΑΤΑΣΤΗΜΑ ΕΛ.Γ,Α. ΗΡΑΚΛΕΙΟΥ, 
με έδρα το Ηράκλειο 

και γεωγραφική δικαιοδοσία στους Νομούς: Ηρακλεί¬ 
ου, Λασηθίου, Ρεθύμνης και Χανιών. 

2. Το ΚΕΝΤΡΟ ΜΕΤΕΩΡΟΛΟΓΙΚΩΝ ΕΦΑΡΜΟΓΩΝ με 
έδρα το Αεροδρόμιο «ΜΑΚΕΔΟΝΙΑ» στη Μίκρα Θεσ¬ 
σαλονίκης και γεωγραφική δικαιοδοσία στους Νο¬ 
μούς που διενεργούνται προγράμματα τροποποίησης 
καιρού. 

Άρθρο 17 

Υποκαταστήματα ΕΛ.Γ,Α. 

1. Τα Υποκαταστήματα ΕΛ.Γ,Α. διαρθρώνονται σε Τμή¬ 
ματα, ως εξής: 


α. Εκτιμήσεων. 

β. Διοικητικής και Οικονομικής Υποστήριξης. 

γ. Εφαρμογών και Επικοινωνίας. 

2. Οι αρμοδιότητες των Υποκαταστημάτων ΕΛ.Γ,Α. ανά¬ 
γονται σε όλα τα θέματα ασφάλισης, χορήγησης οικονο¬ 
μικών ενισχύσεων και Ενεργητικής Προστασίας, εκτός 
εκείνων του Κέντρου Μετεωρολογικών Εφαρμογών και 
κατανέμονται μεταξύ των Τμημάτων τους, όπως αναγρά¬ 
φονται παρακάτω: 

2.1. Τμήμα Εκτιμήσεων 

Στις αρμοδιότητες του Τμήματος αυτού ανήκει: 

2.1.1. Η επισήμανση, προεκτίμηση, εκτίμηση και επανε¬ 
κτίμηση των ζημιών. 

2.1.2. Ο προγραμματισμός, συντονισμός, έλεγχος και 
εποπτεία των εκτιμήσεων, επανεκτιμήσεων, διαιτησιών, 
καθώς και ο διοικητικός έλεγχος των αιτήσεων - δηλώσε¬ 
ων των οικονομικών ενισχύσεων. 

2.1.3. Η εισήγηση ανάθεσης καθηκόντων εκτιμητών. 

2.1.4. Η μέριμνα για την ενημέρωση των εκτιμητών. 

2.1.5. Η εισήγηση για την προμήθεια κάθε πρόσφορου 
εποπτικού μέσου. 

2.1.6. Ο έλεγχος και η παρακολούθηση της ορθής 
εφαρμογής των όρων, προϋποθέσεων και διαδικασιών 
της ασφάλισης, καθώς και της χορήγησης οικονομικών 
ενισχύσεων. 

2.1.7. Ο έλεγχος των πορισμάτων εκτίμησης, επανεκτί¬ 
μησης και διαιτησίας. 

2.1.8. Η συγκέντρωση στοιχείων για την πορεία και εξέ¬ 
λιξη των καλλιεργειών από άποψη φυτοϋγιεινής, ποιότη¬ 
τας, αριθμού καλλιεργούμενων στρεμμάτων ή δένδρων 
καιπαραγωγής. Η συγκέντρωση στοιχείωνγιατηνπορεία 
και εξέλιξη του Ζωικού Κεφαλαίου και της Ζωικής Παρα¬ 
γωγής από άποψη υγιεινής και συνθηκών εκτροφής, κα¬ 
θώς και στοιχείων που αφορούν τον αριθμό, τη βελτίωση 
και το είδος των εκτρεφόμενων ζώων. 

2.1.9. Η διενέργεια κάθε απαραίτητης πράξης για την 
προετοιμασία των πορισμάτων για την εκκαθάρισή τους. 

2.1.10. Η τήρηση αρχείου των πινάκων δηλώσεων ζη¬ 
μιάς, πορισμάτων εκτίμησης, επανεκτιμήσεων, διαιτη¬ 
σιών και αναθεωρήσεων. 

2.1.11. Η τήρηση αρχείου οικονομικών ενισχύσεων, τα¬ 
ξινομημένου κατά παραγωγό με τα πρωτότυπα παραστα¬ 
τικά και τα λοιπά δικαιολογητικά έγγραφα. 

2.1.12. Ο έλεγχος και η αντιπαραβολή των στοιχείων 
ασφάλισης και οικονομικών ενισχύσεων. 

2.1.13. Η συγκέντρωση στοιχείων κόστους και διακίνη¬ 
σης των γεωργικών προϊόντων. 

2.1.14. Η μέριμνα για τις απαντήσεις σε ερωτήματα και 
αλληλογραφία των παραγωγών. 

2.1.15. Η μέριμνα, σε συνεργασία με την Κ.Δ., για όλα τα 
θέματα που αφορούν τη Δήλωση Καλλιέργειας και τη Δή¬ 
λωση Εκτροφής. 

2.1.16. Η μέριμνα για τη μηχανογραφική επεξεργασία 
των στοιχείων ασφάλισης. 

2.1.17. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Τμήματος 
και η τήρηση σε ηλεκτρονική μορφή των αρχείων αυτών. 

2.1.18. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου. 

2.2. Τμήμα Διοικητικής και Οικονομικής Υποστήριξης 

Στις αρμοδιότητες του Τμήματος αυτού ανήκει: 

2.2.1. Η μέριμνα για την παραλαβή, κατανομή και διεκ¬ 
περαίωση της εισερχόμενης και εξερχόμενης αλληλο¬ 
γραφίας. 

2.2.2. Η αναπαραγωγή εγγράφων ή κειμένων με τα τε¬ 
χνικά μέσα που διαθέτει το Υποκατάστημα και η μέριμνα 
για την καλή λειτουργία των μέσων αυτών. 

2.2.3. Η κοινοποίηση των πινάκων εκτιμήσεων, επανε¬ 
κτιμήσεων και διαιτησιών. 

2.2.4. Η φροντίδα εξωτερικών μεταφορών αλληλογρα¬ 
φίας, επιταγών, φακέλων και λοιπών υλικών του ΕΛ.Γ.Α.. 

2.2.5. Η τήρηση των βιβλίων πρωτοκόλλου εισερχόμε¬ 
νης και εξερχόμενης αλληλογραφίας καθώς και η τήρηση 
αρχείου σχεδίων της εξερχόμενης αλληλογραφίας. 

2.2.6. Η τήρηση των αρχείων. 

2.2.7. Η ενημέρωση των Διευθύνσεων Διοικητικού και 
Οικονομικού, για θέματα που αφορούν στην υπηρεσιακή 
κατάσταση και εξέλιξη του προσωπικού. 

2.2.8. Η μέριμνα για τη χορήγηση αδειών του προσωπι¬ 
κού. 

2.2.9. Η μέριμνα για την ιατροφαρμακευτική και νοσο¬ 
κομειακή περίθαλψη του προσωπικού. 

2.2.10. Ο έλεγχος και η εκκαθάριση των κάθε φύσεως 
αποζημιώσεων των μετακινούμενων υπαλλήλων στο χώ¬ 
ρο δικαιοδοσίας του Υποκαταστήματος ΕΛ.Γ.Α.. 

2.2.11. Η μέριμνα για την ικανοποίηση των στεγαστικών 
αναγκών καθώς και η ευταξία, ασφάλεια και καθαριότητα 
των κτιρίων και του μηχανολογικού εξοπλισμού. 

2.2.12. Η μέριμναγιατηνπαρακολούθησητωναναγκών 
του Υποκαταστήματος ΕΛ.Γ.Α. σε κάθε είδους υλικά και 
για την παραλαβή, αποθήκευση και διάθεσή τους. 

2.2.13. Η εισήγηση γιατηνπρομήθειατων κάθε φύσεως 
μέσων, υλικών και ειδών που είναι απαραίτητα για τη λει¬ 
τουργία του Υποκαταστήματος ΕΛ.Γ.Α. και η διαχείριση, 
επίβλεψη και συντήρησή τους. 

2.2.14. Η τήρηση βιβλίου αποθηκών και λοιπών στοιχεί¬ 
ων για την παρακολούθηση της διακίνησης υλικών. 

2.2.15. Η εισήγηση για την εκποίηση ή καταστροφή των 
άχρηστων και μη χρησιμοποιούμενων υλικών. 

2.2.16. Η μέριμνα για την εξυπηρέτηση των υπηρεσιών 
του Υποκαταστήματος ΕΛ.Γ.Α., καθώς και η εξυπηρέτηση 
και διευκόλυνση της επικοινωνίας των πολιτών με τις αρ¬ 
μόδιες Υπηρεσίες του Οργανισμού. 

2.2.17. Η στήριξη της μηχανογραφικής εξυπηρέτησης 
του Υποκαταστήματος και η διαφύλαξη των μέσων παρο¬ 
χής πληροφοριών στους ηλεκτρονικούς διερευνητές 
(δελτία, ταινίες, μαγνητοταινίες κλπ.). 

2.2.18. Η τήρηση αρχείου προγραμμάτων και διαγραμ¬ 
μάτων ροής εργασίας. 

2.2.19. Η διεξαγωγή κάθε εργασίας αναγκαίας για τη 
λειτουργία του Υποκαταστήματος ΕΛ.ΓΑ.. 

2.2.20. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιώντου Τμήματος και 
η τήρηση σε ηλεκτρονική μορφή των αρχείων αυτών. 

2.2.21. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου. 

2.3. Τμήμα Εφαρμογών και Επικοινωνίας 

Στις αρμοδιότητες του Τμήματος αυτού ανήκει: 

2.3.1. Η μέριμνα σε συνεργασία με το Γραφείο Επικοι- 
νωνιακής Πολιτικής και Δημοσίων Σχέσεων για την προ¬ 
βολή του έργου και των δραστηριοτήτων του ΕΛ.Γ.Α. σε 
επίπεδο Υποκαταστήματος ΕΛ.Γ.Α.. 


2.3.2. Η παροχή τεχνικών συμβουλών στους αγρότες 
και στις Οργανώσεις τους σε θέματα πρόληψης, προστα¬ 
σίας και ασφάλισης κατά της επέλευσης καταστροφικών 
κινδύνων. 

2.3.3. Η μέριμνα σε συνεργασία με την αρμόδια Διεύ¬ 
θυνση για την οργάνωση ενημερωτικών και εκπαιδευτι¬ 
κών σεμιναρίων του προσωπικού, των ιδιωτών γεωτε¬ 
χνικών, των ανταποκριτών και των αγροτών σε θέματα 
ασφάλισης και εφαρμογών και για την παρακολούθηση 
ανάλογων σεμιναρίων και εκδηλώσεων από το προσω¬ 
πικό. 

2.3.4. Η εκτέλεση πειραματικών εργασιών, η σύνταξη 
μελετών και η τεκμηρίωση θέσεων επί των αντικειμένων 
ασφάλισης και ενεργητικής προστασίας και η εισήγηση 
για την τροποποίηση των όρων και προϋποθέσεων της 
ασφαλιστικής κάλυψης. 

2.3.5. Η συγκέντρωση των απαραίτητων μετεωρολογι¬ 
κών και στατιστικών στοιχείων. 

2.3.6. Η παρακολούθηση και η οργάνωση των συστημά¬ 
των ενεργητικής προστασίας που ο ΕΛ.Γ.Α. έχει εγκατα- 
στήσει για λογαριασμό φυσικών προσώπων ή φορέων με 
τη διαδικασία των επιχορηγήσεων. 

2.3.7. Η εισήγηση για την έκδοση βεβαιώσεων εφαρμο¬ 
γής προγραμμάτων προστασίας της αγροτικής παραγω- 
γήςτου φυτικού, ζωικού, αλιευτικού και έγγειου κεφαλαί¬ 
ου των αγροτικών εκμεταλλεύσεων από ιδιώτες. 

2.3.8. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος , σχετικά με τις εργασίες του Τμήματος. 

2.3.9. Η επιμέλεια της βιβλιοθήκης και η εισήγηση εφο¬ 
διασμού του Υποκαταστήματος με τα απαραίτητα εποπτι¬ 
κά μέσα, βιβλία και έντυπα. 

2.3.10. Η χρησιμοποίηση εφαρμογών αυτοματοποίη¬ 
σης γραφείου για τη διεκπεραίωση εργασιώντου Τμήμα¬ 
τος και η τήρηση σε ηλεκτρονική μορφή των αρχείων αυ¬ 
τών. 

2.3.11. Η μέριμνα για τις απαντήσεις σε ερωτήματα και 
αλληλογραφία των παραγωγών. 

2.3.12. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου». 

Άρθρο 18 

Κέντρο Μετεωρολογικών Εφαρμογών (ΚΕ.Μ.Ε.) 

1. Το Κέντρο Μετεωρολογικών Εφαρμογών (ΚΕ.Μ.Ε.) 
διαρθρώνονται σε Τμήματα και Γ ραφεία ως εξής: 

α. Τμήμα Μετεωρολογίας, 

β. Τμήμα Μελετών, Εφαρμογών και Επικοινωνίας. 

γ. Γ ραφείο Πτητικών και Τεχνικών Υπηρεσιών. 

δ. Γ ραφείο Διοικητικής και Οικονομικής Υποστήριξης. 

2. Οι αρμοδιότητες του Κέντρου Μετεωρολογικών 
Εφαρμογών ανάγονται σε όλα τα θέματα που αφορούν 
στην εφαρμογή της Μετεωρολογικής γνώσης και τεχνο¬ 
λογίας για την ενεργητική προστασία και βελτίωση της 
αγροτικής παραγωγής και του αγροτικού εισοδήματος 
από φυσικούς κινδύνους, όπως αυτοί περιγράφονται στις 
παρ. 1 και 1β των άρθρων 1 και 2 του ν.2342/1995 (ΦΕΚ 
208 Α'). Οι αρμοδιότητες κατανέμονται μεταξύ των Τμη¬ 
μάτων και των Γ ραφείων όπως παρακάτω: 

2.1. Τμήμα Μετεωρολογίας 

Στις αρμοδιότητες του Τμήματος αυτού ανήκει: 

2.1.1. Η μετεωρολογική υποστήριξη των προγραμμά¬ 
των ενεργητικής προστασίας και βελτίωσης της αγροτι- 

κής παραγωγής που εφαρμόζει ο ΕΛ.Γ.Α. μέσω του ΚΕ- 
ΜΕ, καθώς και η κάλυψη των μετεωρολογικών αναγκών 
των Περιφερειακών Υποκαταστημάτων και της Κεντρικής 
Διοίκησης. 

2.1.2. Ο χειρισμός και λειτουργία του μετεωρολογικού, 
ηλεκτρονικού, τηλεπικοινωνιακού και λοιπού εξοπλισμού 
του ΚΕΜΕ. 

2.1.3. Η συλλογή, ανάλυση και επεξεργασία των στοι¬ 
χείων και πληροφοριών που συγκεντρώνονται και η τήρη¬ 
ση του σχετικού αρχείου. 

2.1.4. Ο προγραμματισμός, σχεδιασμός, έρευνα, μελέ¬ 
τη και εισήγηση μέτρων βελτίωση της μετεωρολογικής 
υποστήριξης όλων των Προγραμμάτων που εφαρμόζο¬ 
νται από το ΚΕΜΕ. 

2.1.5. Η συλλογή, ανάλυση και επεξεργασία των πτητι¬ 
κών πληροφοριών και δεδομένων και η τήρηση του σχετι¬ 
κού αρχείου. 

2.1.6. Ο τεχνικός έλεγχος, συντήρηση, διαχείριση και 
παρακολούθηση της λειτουργικής κατάστασης του μετε¬ 
ωρολογικού, ηλεκτρονικού και τηλεπικοινωνιακού υλικού 
του ΚΕΜΕ. 

2.1.7. Η εισήγηση για την προμήθεια των αναγκαίων μέ¬ 
σων συντήρησης του εξοπλισμού του ΚΕΜΕ. 

2.1.8. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του Τμήματος. 

2.1.9. Η χρησιμοποίηση εφαρμογών αυτοματοποίη¬ 
σης γραφείου για τη διεκπεραίωση εργασιών του Τμή¬ 
ματος και η τήρηση σε ηλεκτρονική μορφή των αρχείων 
αυτών. 

2.1.10. Η διεξαγωγή και η διεκπεραίωση της αλληλο¬ 
γραφίας του Τμήματος καθώς και η τήρηση του σχετικού 
αρχείου. 

2.2. Τμήμα Μελετών, Εφαρμογών και Επικοινωνίας. 

Στις αρμοδιότητες του Τμήματος αυτού ανήκει: 

2.2.1. Ο σχεδιασμός, η έρευνα, η μελέτη, η οργάνωση 
και η επιχειρησιακή εφαρμογή όλων των Προγραμμάτων 
ενεργητικής προστασίας που αναλαμβάνει να φέρει σε 
πέρας το ΚΕΜΕ, καθώς επίσης και η εισήγηση μέτρων 
βελτίωσης της επιχειρησιακής εφαρμογής όλων των προ¬ 
γραμμάτων αυτών. 

2.2.2. Η συνεργασία με τα αρμόδια Υποκαταστήματα 
ΕΛ.Γ.Α. σε θέματα ενεργητικής προστασίας. 

2.2.3. Η μέριμνα για τη συγκέντρωση και την αξιοποίη¬ 
ση των στοιχείων και πληροφοριών που διαθέτει η Διεύ¬ 
θυνση Εκτιμήσεων και Αποζημιώσεων και τα αρμόδια 
Υποκαταστήματα ΕΛ.Γ.Α.. 

2.2.4. Η εισήγηση προτάσεων για την εφαρμογή προ¬ 
γραμμάτων ενεργητικής προστασίας σε διάφορες περιο¬ 
χές σε συνεργασία με τα αρμόδια Υποκαταστήματα 
ΕΛ.Γ.Α.. 

2.2.5. Ο προγραμματισμός, σχεδιασμός, έρευνα, μελέ¬ 
τη και εισήγηση για τη λήψη μέτρων βελτίωσης της επι¬ 
χειρησιακής εφαρμογής των προγραμμάτων τροποποίη¬ 
σης καιρού που εφαρμόζει ο ΕΛΓΑ. 

2.2.6. Η επιστημονική ανάλυση και αξιολόγηση όλων 
των επιχειρήσεων σποράς και η παρουσίαση των συμπε¬ 
ρασμάτων στο προσωπικό του ΚΕΜΕ, με σκοπό τη βελ¬ 
τίωση των επιχειρήσεων. 

2.2.7. Η έρευνα και η συσχέτιση των αποτελεσμάτων 
ανάλυσης και αξιολόγησης των επιχειρήσεων σποράς και 
των ζημιών στις καλλιέργειες. 


2.2.8. Η εισήγηση για τη συνεργασία με επιστημονι¬ 
κούς, εκπαιδευτικούς και ερευνητικούς φορείς σε θέμα¬ 
τα που έχουν σχέση με την επιμόρφωση του προσωπικού 
και τις δραστηριότητες του ΚΕΜΕ. 

2.2.9. Η εισήγηση και η μέριμνα για την οργάνωση και 
παρακολούθηση ειδικών εκδηλώσεων και επιμορφωτι¬ 
κών προγραμμάτων, σε συνεργασία με την αρμόδια Διεύ¬ 
θυνση. 

2.2.10. Η μέριμνα σε συνεργασία με το Γραφείο Επικοι- 
νωνιακής Πολιτικής και Δημοσίων Σχέσεων και τη Δ/νση 
Μελετών και Εφαρμογών, για την προβολή του έργου και 
των δραστηριοτήτων του ΚΕΜΕ. 

2.2.11. Η μέριμνα για τον εμπλουτισμό και λειτουργία 
της μετεωρολογικής βιβλιοθήκης. 

2.2.12. Η σύνταξη, επιμέλεια και έκδοση της ετήσιας έκ¬ 
θεσης του Προγράμματος προστασίας των καλλιεργειών 
από το χαλάζι με εναέρια μέσα. 

2.2.13. Η σύνταξη ετησίων εκθέσεων, προγραμματικού 
χαρακτήρα στην αρχή του έτους και απολογιστικού στο 
τέλος, σχετικά με τις εργασίες του Τ μήματος. 

2.2.14. Η χρησιμοποίηση εφαρμογών αυτοματοποίη¬ 
σης γραφείου για τη διεκπεραίωση εργασιών του Τμήμα¬ 
τος και η τήρηση σε ηλεκτρονική μορφή των αρχείων αυ¬ 
τών. 

2.2.15. Η διεξαγωγή και η διεκπεραίωση της αλληλο¬ 
γραφίας του Τ μήματος καθώς και η τήρηση του σχετικού 
αρχείου. 

2.3. Γ ραφείο Πτητικών και Τεχνικών Υπηρεσιών 

Στις αρμοδιότητες του Γ ραφείου αυτού ανήκει: 

2.3.1. Η προπαρασκευή, εκτέλεση και ολοκλήρωση 
όλωντων εργασιών που σχετίζονται με τη χρήση πτητικών 
μέσων στις δραστηριότητες του ΚΕΜΕ. 

2.3.2. Η συλλογή, ανάλυση και επεξεργασία των πτητι¬ 
κών πληροφοριών και δεδομένων και η τήρηση του σχετι¬ 
κού αρχείου. 

2.3.3. Η μέριμνα για τη συντήρηση και διατήρηση της 
πτητικής ικανότητας όλου του πτητικού προσωπικού που 
απασχολείται στις δραστηριότητες του ΚΕΜΕ. 

2.3.4. Η μέριμνα για τη συντήρηση και αξιοπιστία του τη¬ 
λεπικοινωνιακού και εν γένει ηλεκτρονικού εξοπλισμού 
που χρησιμοποιείται στις δραστηριότητες του ΚΕΜΕ. 

2.3.5. Η μέριμνα για τη συντήρηση και τη σωστή λει¬ 
τουργία του δικτύου χαλαζομέτρων. 

2.3.6. Η εισήγηση και η μέριμνα για την οργάνωση και 
παρακολούθηση ειδικών εκδηλώσεων και εκπαιδευτικών 
προγραμμάτων, σε συνεργασία με την αρμόδια Διεύθυν¬ 
ση. 

2.3.7. Η χρησιμοποίηση εφαρμογών αυτοματοποίησης 
γραφείου για τη διεκπεραίωση εργασιών του Γ ραφείου 
και η τήρηση σε ηλεκτρονική μορφή των αρχείων αυτών. 

2.3.8. Η διεξαγωγή και η διεκπεραίωση της αλληλογρα¬ 
φίας του Γ ραφείου καθώς και η τήρηση του σχετικού αρ¬ 
χείου. 

2.4. Γραφείο Διοικητικής και Οικονομικής Υποστήριξης 

Στις αρμοδιότητες του Γ ραφείου αυτού ανήκει: 

2.4.1. Η μέριμνα για την παραλαβή, κατανομή και διεκ¬ 
περαίωση της εισερχόμενης και εξερχόμενης αλληλο¬ 
γραφίας. 

2.4.2. Η αναπαραγωγή εγγράφων ή κειμένων με τα τε¬ 
χνικά μέσα που διαθέτει το ΚΕΜΕ. 

2.4.3. Η φροντίδα εξωτερικών μεταφορών αλληλογρα¬ 
φίας, επιταγών, φακέλων και λοιπών υλικών του ΕΛ.Γ.Α.. 

2.4.4. Η τήρηση των βιβλίων πρωτοκόλλου εισερχόμε¬ 
νης και εξερχόμενης αλληλογραφίας καθώς και η τήρηση 
αρχείου σχεδίων της εξερχόμενης αλληλογραφίας. 

2.4.5. Η μέριμνα για την ενημέρωση του προσωπικού 
για τις εγκυκλίους, αποφάσεις και διαταγές της Διοίκη¬ 
σης και των Υπηρεσιών της Κεντρικής Διοίκησης. 

2.4.6. Η τήρηση των αρχείων. 

2.4.7. Η ενημέρωση των Διευθύνσεων Διοικητικού και 
Οικονομικού για θέματα που αφορούν στην υπηρεσιακή 
κατάσταση και εξέλιξη του προσωπικού. 

2.4.8. Η μέριμνα για τη χορήγηση αδειώντου προσωπικού. 

2.4.9. Η μέριμνα για την ιατροφαρμακευτική και νοσο¬ 
κομειακή περίθαλψη του προσωπικού. 

2.4.10. Η εκκαθάριση εντολών πληρωμής των δαπανών 
μισθοδοσίας και γενικά των αποδοχών του προσωπικού 
και των κάθε φύσεως δαπανών. 

2.4.11. Ο έλεγχος και η εκκαθάριση των κάθε φύσεως 
αποζημιώσεων των μετακινούμενων υπαλλήλων στο χώ¬ 
ρο δικαιοδοσίας του ΚΕΜΕ. 

2.4.12. Η μέριμνα για την ικανοποίηση των στεγαστικών 
αναγκών καθώς και η ευταξία, ασφάλεια και καθαριότητα 
των κτιρίων και του μηχανολογικού εξοπλισμού. 

2.4.13. Η μέριμναγιατηνπαρακολούθησητωναναγκών 
του ΚΕΜΕ σε κάθε είδους υλικά και για την παραλαβή, 
αποθήκευση και διάθεσή τους. 

2.4.14. Η εισήγηση για τη διενέργεια των κάθε φύσεως 
προμηθειών, μέσων, υλικών και ειδών που είναι απαραί¬ 
τητα για τη λειτουργία του ΚΕΜΕ και η διαχείριση, επί¬ 
βλεψη και συντήρησή τους. 

2.4.15. Η τήρηση βιβλίου αποθηκών και λοιπών στοιχεί¬ 
ων για την παρακολούθηση της διακίνησης υλικών. 

2.4.16. Η εισήγηση για την εκποίηση ή καταστροφή των 
άχρηστων και μη χρησιμοποιούμενων υλικών. 

2.4.17. Η διαχείριση των πάγιων πιστώσεων, μικροδα- 
πανών για την κάλυψη άμεσων αναγκών. 

2.4.18. Η μέριμνα για την εξυπηρέτηση των υπηρεσιών 
του ΚΕΜΕ καθώς και η εξυπηρέτηση και διευκόλυνση της 
επικοινωνίας των πολιτών με τις αρμόδιες Υπηρεσίες του 
Οργανισμού. 

2.4.19. Η διεξαγωγή κάθε εργασίας αναγκαίας για τη 
λειτουργία του ΚΕΜΕ. 

2.4.20. Η στήριξη της μηχανογραφικής εξυπηρέτησης 
του ΚΕΜΕ και η διαφύλαξη των μέσων παροχής πληρο¬ 
φοριών στους ηλεκτρονικούς διερευνητές (δελτία, ται¬ 
νίες, μαγνητοταινίες, κ.λ.π.). 

2.4.21. Η χρησιμοποίηση εφαρμογών αυτοματοποίη¬ 
σης γραφείου για τη διεκπεραίωση εργασιών του Γρα¬ 
φείου και η τήρηση σε ηλεκτρονική μορφή των αρχείων 
αυτών. 

2.4.22. Η διεξαγωγή και η διεκπεραίωση της αλληλο¬ 
γραφίας του Γ ραφείου καθώς και η τήρηση του σχετικού 
αρχείου. 

ΚΕΦΑΛΑΙΟ Δ' 

ΛΟΙΠΕΣ ΔΙΑΤΑΞΕΙΣ 

Άρθρο 19 

Οργανωτικές Διατάξεις 

Οι Διευθύνσεις, τα Περιφερειακά Υποκαταστήματα, 


τα Τ μήματα και τα Γ ραφεία είναι αρμόδια να μεριμνούν 
και να εισηγούνται τα αναγκαία μέτρα για την καταπο¬ 
λέμηση και περιορισμό των γραφειοκρατικών διαδικα¬ 
σιών με σκοπό την ταχύτερη διεκπεραίωση σχετικών 
υποθέσεων. 

Άρθρο 20 

Τοποθέτηση Προσωπικού 

Οι υπάλληλοι που υπηρετούν στον ΕΛ.Γ.Α τοποθετού¬ 
νται με πράξη του Προέδρου στις νέες υπηρεσιακές μο¬ 
νάδες, που προβλέπονται στον παρόντα Κανονισμό Ορ¬ 
γανωτικής Διάρθρωσης και Λειτουργίας. 

Άρθρο 21 
Έναρξη ισχύος 

Οι διατάξεις του παρόντος αρχίζουν να ισχύουν από την 
επόμενη της ημερομηνίας έκδοσης της πράξης του άρ¬ 
θρου 20 του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΠΟΣΤ. ΑΝΔΡΕΟΥΛΑΚΟΣ ΕΥΑΓΓ. ΜΠΑΣΙΑΚΟΣ 

-♦- 

Διορθώσεις Σφαλμάτων 

(4) 

Στην υπ’ αριθμ. 1057501/3425/0001 Γ/10.6.2005 κοινή 
υπουργική απόφαση του Υπουργού Οικονομίας και Οικο¬ 
νομικών και του Υφυπουργού Εσωτερικών, Δημόσιας Δη¬ 
μόσιας Διοίκησης και Αποκέντρωσης, που δημοσιεύθηκε 
εσφαλμένα στο ΦΕΚ 823/Β/16.6.2005, επέρχονται διορ¬ 
θώσεις ως ακολούθως: 

Εσφαλμένο: «.ΕΘΝΙΚΟ ΕΛΕΓΚΤΙΚΟ ΚΕΝΤΡΟ 

(ΕΘΕΚ)...» (σελίδα 11751) 

Ορθό: «.ΔΙΑΠΕΡΙΦΕΡΕΙΑΚΟ ΕΛΕΓΚΤΙΚΟ ΚΕΝΤΡΟ 

(Δ.Ε.Κ.) ΑΘΗΝΩΝ +.». 

Εσφαλμένο: «.ΣΔΟΕ ΝΟΤΙΟΥ ΕΛΛΑΔΟΣ - ΡΟΔΟΣ» 

(σελίδα 11752) 

Ορθό: «.ΣΔΟΕ ΝΟΤΙΟΥ ΑΙΓΑΙΟΥ - ΡΟΔΟΣ.». 

Εσφαλμένο: «.ΟΙΚ/ΚΗ ΕΠΙΘ/ΣΗ ΘΕΣ/ΚΗΣ ΥΠΟΛ. ΚΕ- 

ΝΤΡ. ΜΑΚΕΔΟΝΙΑΣ..» σελίδα 11753) 

Ορθό: «....ΟΙΚ/ΚΗ ΕΠΙΘ/ΣΗ ΥΠΟΛ. ΚΕΝΤΡ. ΜΑΚΕΔΟ¬ 
ΝΙΑΣ.». 

Εσφαλμένο: «....ΣΔΟΕ ΑΝΑΤ. ΜΑΚΕΔΟΝΙΑΣ & ΘΡΑ¬ 
ΚΗΣ, ΚΑΛΟΧΩΡΙ....» (σελίδα 11753) 

Ορθό: «.ΣΔΟΕ ΚΕΝΤΡΙΚΗΣ ΜΑΚΕΔΟΝΙΑΣ - ΚΑΛΟ¬ 
ΧΩΡΙ.». 

Εσφαλμένο: «...ΣΔΟΕ ΛΑΜΙΑΣ.» (σελίδα 11754) 

Ορθό: «....ΣΔΟΕ ΣΤΕΡΕΑΣ ΕΛΛΑΔΟΣ - ΛΑΜΙΑ.». 

(Από το Υπ. Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















